Lazada Janjikan Jaminan Penghantaran Pantas Ke Seluruh Negara Sempena Jualan 7.7

Setiap kali menjelang promosi melalui laman atas talian, pasti ada sahaja barangan yang ingin dibeli. Mana tidaknya, penawaran barangan dengan diskaun berganda pastinya membuatkan barangan yang sudah anda inginkan lebih berbaloi untuk dimiliki.

Dalam pada itu, di sebalik promosi yang dijalankan, para pembeli kadangkala seolah terlepas peluang mendapatkan barangan yang diinginkan seperti waktu yang dijanjikan berikutan kebanjiran produk yang dibeli dan sebagainya.

Dalam usaha untuk memastikan pengalaman pembelian sentiasa lancar dan teratur, Lazada menerusi promosi Mid-Year Super Sale 7.7 ini telah meluaskan liputan jaminan penghantaran ke seluruh negara di bawah rangkaian LazMall.

We always try to provide the best service to you!! It's our continuous effort to put you first with Lazmall Guaranteed Delivery :) Purchase from LazMall and we guarantee you the fastest delivery [look out for the icon] #LazMall #GuaranteedDelivery #LazadaTemanYou #LazadaMidYearSale #BiggestMidYearSale #NOFOMO

A post shared by  Lazada Malaysia (@lazada_my) on Jul 4, 2020 at 11:00pm PDT

Menerusi ‘Guaranteed Delivery’, para pengguna bakal menerima barangan yang dipesan melalui platform Lazada dalam tempoh kurang daripada 15 hari. Bukan itu sahaja, LazMall turut menjanjikan barangan yang dipesan adalah original dalam mengelakkan orang ramai tertipu.

Apa yang paling menarik sempena Mid-Year Super Sale 7.7 ini sudah pastinya RM1 Crazy Flash Sale dan Crazy Brand Mega Offer dimana pelbagai produk bakal ditawarkan dengan harga diskaun. Apa tunggu lagi? Siap sedia tambah nilai Lazada Wallet anda untuk menjadi terawal mendapatkan promosi yang mulai ditawarkan pada jam 12 tengah malam ini.

Menerusi promosi sebelum ini yang dijalankan Lazada, para pembeli berpeluang mendapatkan Huawei Mate 20 dengan harga serendah RM88 sahaja.

Huawei Mate 20 Ditawarkan Serendah RM88 Sempena Ulang Tahun Ke-8 Lazada

Lazada Mahu Anda Lapor Peniaga Yang Jual ‘Face Mask’ Harga Melampau


Lazada Peroleh Jualan Melebihi RM1 Bilion Sepanjang Promosi 12.12

Sekiranya jualan 11.11 merupakan hari yang indah buat Alibaba, lain ceritanya dengan Lazada dimana syarikat ini berjaya mengutip jualan tertinggi sepanjang promosi 12.12 yang baru sahaja lalu.

Melalui jualan 12.12 tempoh hari, Lazada berjaya memperoleh jualan sebanyak $250 juta (~RM1.02 bilion). Jumlah yang berjaya diperoleh ini merupakan satu kali ganda lebih banyak berbanding jualan 11.11 mereka yang berjaya memperoleh $123 juta (~RM501 juta).

Barangan-barangan yang berjaya mendapat sambutan hangat daripada para pengguna adalah pakaian serta yang terjual sebanyak 227,000 unit diikuti dengan 8,000 unit gincu serta 1,500 unit Apple iPhone.

Dari segi demografi pembeli, Kuala Lumpur merupakan tempat majoriti pembeli membuat tempahan melalui Lazada diikuti beberapa bandar lain seperti Kangar, Lundu, Tawau dan Kota Kinabalu.

Bagaimana pula dengan anda? Barangan apakah yang berjaya dibeli oleh anda sepanjang promosi Lazada tempoh hari?


Lazada Mahu Anda Lapor Peniaga Yang Jual ‘Face Mask’ Harga Melampau

Umum tahu, penyebaran wabak coronavirus membuatkan orang ramai seluruh dunia lebih berjaga-jaga serta mahu mengelakkan daripada diri dijangkiti sebarang virus yang tidak diingini. Situasi menjadi lebih getir apabila jumlah face mask seluruh dunia termasuk Malaysia dilaporkan masih tidak mencukupi untuk kegunaan ramai.

Dalam usaha untuk membantu orang ramai mendapatkan bekalan face mask dengan mudah, Lazada baru-baru ini telah melancarkan sebuah kempen Flash Sale setiap hari bermula 11 Februari jam 10 pagi. Berdasarkan gambar yang dikongsikan, difahamkan Lazada bakal menawarkan facemask KF94 Airfit dengan harga RM4.50 setiap satu.

Platform ini juga komited untuk memastikan peniaga lain mampu menawarkan face mask dengan harga yang sesuai buat para pengguna yang memerlukan. Para pengguna juga berpeluang dan diminta untuk melaporkan mana-mana peniaga yang mengambil kesempatan menjual face mask dengan harga yang tinggi.

Selain itu, Lazada juga bakal mengehadkan penjualan face mask setiap hari bagi mengekalkan bekalan serta mengelakkan daripada pembeli yang mengambil kesempatan dengan mendapatkan dalam jumlah yang besar.

Untuk pengetahuan, peniaga yang gagal mengikuti peraturan Akta Kawalan Harga dan Anti Pencatutan 2011 bakal dikenakan denda sebanyak RM100,000 atau penjara sehingga tiga tahun atau kedua-duanya sekali.

Ketahui cara memakai face mask dengan mengikut standard yang diletakkan WHO.

Doktor Ini Jelaskan Cara Memakai ‘Face Mask’ Dengan Betul Mengikut Standard ‘WHO’

3 Cara Lindungi Diri Daripada Wabak Coronavirus Anda Wajib Tahu


Lazada Mahu Beri Anda Bonus Sehingga RM40 Sempena Bulan Mac

Sebut mengenai Lazada, kami yakin hampir semua orang pernah menggunakan platform e-commerce popular ini. Menawarkan seleksi barangan beserta promosi yang pelbagai antara yang membuatkan platform ini menjadi pilihan.

Terbaharu, bersempena dengan bulan Mac, Lazada tampil dengan sebuah program terbaru di mana para pengguna berpeluang mendapatkan Lazada Bonus sehingga RM40. Menarik bukan?

Menerusi Lazada Bonus yang ditawarkan, para pengguna berpeluang menggunakannya dengan menebus beberapa produk yang tersedia menerusi Lazada Bonus Badges.

Caranya mudah sahaja, anda boleh mulai mengumpul Lazada Bonus setiap hari pada 1 Mac sehingga 2 Mac dan 20 Mac sehingga 26 Mac. Selepas kutipan Lazada Bonus dibuat, para pengguna berpeluang menyemak barangan yang tersedia dengan butang Lazada Bonus.

Lazada Bonus yang dikutip berpeluang digunakan seawal 3 Mac dan 27 Mac bergantung jumlah kepada jumlah bonus yang dikutip. Mudah bukan? Apa tunggu lagi, inilah masanya untuk anda berbelanja sambil menerima rebat menerusi platform Lazada.

Sebelum ini PPUM pernah hadir dengan sebuah inisiatif mengumpul sumbangan peralatan perubatan dan PPE melalui Lazada.

PPUM Kumpul Sumbangan Peralatan Perubatan Dan PPE Melalui Lazada

Jaminan Harga Terendah, ‘Chup’ Dulu Barang Yang Anda Mahu Sempena Lazada 11.11


‘Merdeka Sale’ Lazada Beri Diskaun Hingga 80% Untuk Produk Buatan Malaysia

Sempena ulang tahun kemerdekaan Malaysia kali ke-60, Lazada kini sedang menawarkan promosi Merdeka Sale sehingga 80% potongan harga terutama untuk produk-produk keluaran Malaysia. Menariknya promosi kali ini, pelbagai barangan buatan Malaysia bermula dari produk elektronik, perabot, kosmetik hinggalah pakaian kiniditawarkan pada harga lebih rendah.

Peluang setahun sekali ini hanya sah selama 6 hari sahaja bermula 25 Ogos dan akan berakhir pada 31 Ogos ini. Bantu anda buat pencarian lebih mudah, di bawah ini kami senaraikan antara ‘top 5’ jenama Malaysia yang menjadi pilihan Vocket pada Merdeka Sale kali ini.

1. Kenje
Kenje merupakan jenama  Malaysia yang berkualiti serta selesa digunakan untuk set fabrik seperti tuala mandi, cadar, selimut, bantal dan lain-lain. 3 produk Kenje yang berbaloi untuk anda dapatkan pada promosi kali ini.

2 biji bantal pada harga RM25 memang sangat berbaloi untuk dimiliki. Bantal keluaran Kenje ini memang boleh dipuji, ianya sangat selesa dan empuk setanding dengan jenama antarabangsa yang lain. Kebiasaanya, untuk bantal berjenama yang berkualiti dijual pada harga sekitar RM39.00 dan keatas, tetapi Kenje menawarkannya hanya pada harga RM25 untuk 2 biji. Memang berbaloi, boleh dapatkan di sini.

Bagi peminat dekorasi gaya minimalis yang sedang mencari set cadar warna putih untuk katil queen, ini peluang untuk anda memilikinya. Kenje kini sedang membuat potongan harga sehingga 60%, set cadar berserta 2x sarung bantal dan 1x sarung bantal peluk. Selain warna putih, terdapat 2 lagi pilihan warna yang menarik iaitu turqoise, unggu dan coklat. Boleh dapatkan di sini.

Tuala mandi microfiber untuk serapan air yang sempurna kini sudah boleh dimiliki dengan hanya RM38.80 untuk 2 helai. Boleh dapatkan di sini.

Siti Khadijah merupakan jenama Malaysia yang sudah berjaya melebarkan sayap ke taraf antarabangsa. Sudah tentu kualiti jenama yang terkenal dengan pakaian muslimah ini tidak patut diragukan lagi. Salah satu produk paling laris adalah telekung Siti Khadijah. Pada Merdeka Sale kali, harga untuk set telengkung Siti Khadijah kini boleh dimiliki serendah RM130 sahaja. Dapatkan untuk ibu tersayang di sini.

Produk elektronik buatan Malaysia yang sudah beroperasi sejak tahun 1998 ini tidak pernah menghampakan. Antara the best produk elektronik buatan Malaysia yang berkualti pada harga rendah. 3 barangan elektrik pada harga paling murah yang ditawarkan oleh Khind sempena Merdeka Sale kali ini.

Seterika ‘non-stick soleplate’ RM49.90. Dapatkan di sini.

Pembakar roti dengan jaminan selama 2 tahun, RM59.00. Boleh dapatkan di sini.

Periuk nasi juga disertakan dengan 2 tahun jaminan berharga RM79. Boleh dapatkan di sini.

Untuk perabot pula, kami pilih jenama MF Design kerana rekabentuk perabot yang dihasilkan tampak lebih moden dan elegan, sesuai dengan citarasa masyarakat sekarang. Rekaan terbaru, meja pejabat yang cool ini boleh dimiliki pada harga RM159. Satu tawaran paling menarik untuk direbut di MF Design. Boleh dapatkan di sini.

Produk penjagaan kulit Safi turut menawarkan pelbagai promosi semperna Merdeka Sale kali ini. Antara produk menarik untuk dicuba adalah set Aspirasi Safi Oxywhite. Sesuai untuk kulit normal dan kulit kering atau gersang. Kini boleh didapati pada harga RM28.09 sahaja. Lihat di sini.

Nak nampak cantik tak semestinya perlu pakai produk mahal-mahal kan? Yang penting bukan suplement timbang kilo!


Lazada Mula Tawarkan Teman Lelaki Sempena ‘Slash The Leng Chai’

Sebut mengenai Lazada mungkin ramai yang tahu mengenai platform e-dagang ini. Sebelum ini, platform ini berjaya rumah dan kereta dimana ianya dianggap sebuah inovasi terbaru di dalam platform e-dagang.

Terbaru, Lazada ternyata turut menawarkan teman lelaki sempena kempen Hari Raya Cina iaitu ‘Slash The Leng Chai’ yang mengkhususkan buat para wanita yang masih belum mempunyai teman lelaki sempena raya ini. Berikut merupakan antara teman lelaki yang ditawarkan dimana para ‘pembeli’ berpeluang memilihnya

Melalui kempen terbaru ini, anda boleh memulakannya dengan klik disini untuk memilih senarai teman lelaki yang tersedia, kemudian dapatkan 48 slash berdasarkan syarat-syarat tertentu. ‘Pembeli’ bertuah bakal berpeluang meluangkan masa besama Teman Lelaki pilihan pada 26 Januari 2019 di rumah penjagaan warga emas.

Melihat kepada gaya promosi Lazada ini, kami tertanya-tanya apa lagi yang bakal ditawarkan Lazada ini setelah menawarkan teman lelaki, rumah dan kereta.

#RealDeal. Nak dapatkan handphone power 8GB RAM + 128GB Storage? Jom tonton video ini.


Lazada Perkenalkan Lazmall, Laman Rasmi Penjualan Barangan Original

Lazada Malaysia pada minggu ini telah memperkenalkan sebuah laman rasmi terbaru di laman web mereka iaitu LazMall. Laman ini bakal menggantikan laman ‘Official Store’ dalam usaha untuk menawarkan barangan yang original daripada pengeluar rasmi.

Apa yang menarik mengenai LazMall, laman ini menawarkan jaminan 15-hari sekiranya produk mengalami masalah serta barangan yang dijual semuanya tulen. Dalam erti kata lain, anda tidak lagi perlu risau untuk berbelanja di LazMall berbanding mendapatkan daripada pengeluar yang lain.

Berdasarkan Lazada Seller Center, LazMall berpeluang menawarkan pengeposan produk seawal sehari selepas tempahan dibuat. Berdasarkan carian kami, jenama-jenama yang sudah tersedia di LazMall termasuklah Apple, ASUS, Xiaomi serta Levi’s. Mungkin ini caranya untuk mengelakkan skeptikal orang ramai dalam mendapatkan barangan secara atas talian.


6 Sebab Kenapa Pulau Jeju Patut Ada Dalam Senarai Percutian Anda

Bagi anda yang sedang mencari destinasi untuk bercuti tahun ini, anda boleh jadikan Pulau Jeju, Korea Selatan sebagai destinasi anda yang seterusnya. Persoalan yang akan bermain di minda pastinya kenapa perlu memilih Jeju?

Jeju adalah kepulauan yang terletak di bahagian selatan Korea Selatan yang mempunyai keluasan 1,848km persegi. Jeju adalah kepulauan yang mempunyai iklim 4 musim dan keindahan pulau ini juga berbeza mengikut musim dan boleh kata setiap musim di pulau Jeju ini indah-indah belaka.

Tahukah anda AirAsia X adalah satu-satunya syarikat penerbangan dari Asia Tenggara yang mempunyai penerbangan secara terus dari Kuala Lumpur ke Jeju? Segalanya menjadi lebih mudah untuk ke Jeju selepas ini kerana anda sudah tidak perlu berfikir tentang penerbangan transit lagi. Awesome bukan?

Jika perlu memilih musim mana yang menarik, saya sarankan untuk pergi ke musim yang tidak ada di Malaysia; ketika musim Bunga (akhir bulan Mac hingga Jun) atau musim sejuk (sekitar Disember hingga akhir Februari). Jeju juga sangat terkenal sebagai destinasi untuk berbulan madu atau honey moon. Jadi anda yang baru berkahwin dan sedang memilih tempat untuk berbulan madu, pilihlah Jeju kerana anda pasti akan suka gila tempat ini!

Menerusi satu trip yang dianjurkan pihak AirAsia X dan Jeju Tourism Organization (JTO), kami berpeluang untuk ke Jeju Disember lalu untuk merasai sendiri pengalaman musim sejuk di Jeju. Apa yang pasti, anda pasti akan tersenyum lebar apabila menjejakkan kaki di Jeju.

Jadi saya akan ceritakan pengalaman sepanjang berada di sana.

Ini adalah perkara pertama yang saya perasan ketika pertama kali sampai di sini. Bersihnya udara di Jeju! Persekitaran anda rasa nyaman sahaja ditambah lagi dengan suhu sejuk ketika kami sampai. Jalan dan kaki lima memang sangat bersih.

Ketika kami tiba, suhu adalah sekitar 6ºC dan anda perlu membawa baju tebal jika berkunjung ke Jeju sewaktu musim sejuk. Jangan lupa bawa skarf dan glove kerana ianya lebih murah di Malaysia berbanding anda membelinya di sini.

Banyak tempat-tempat menarik yang boleh dilawati di Jeju dan jika anda peminat setia muzik K-POP, muzium muzik K-POP, Play KPOP adalah tempat yang anda memang wajib lawati. Di sini anda boleh pelajari sejarah dan perkembangan muzik K-POP di Korea Utara serta melihat dengan lebih dekat pakaian atau kostum yang pernah dipakai oleh artis korea ternama seperti Big Bang, PSY dan ramai lagi.

Paling menarik di Play K-POP ini semestinya persembahan hologram dari the one and only G-Dragon! Memang lain macam persembahan hologram G-Dragon ini dan rasa seperti beliau benar-benar di atas pentas. Melihat persembahan ini saja sudah berbaloi dengan tiket masuk yang dikenakan.

Anda juga boleh bergambar dan memeluk patung teddy bear yang empuk di Teseum atau Teddy Museum. Di sini pengunjung juga dapat mengetahui sejarah patung teddy ini serta membeli patung teddy comel untuk dibawa pulang.

Kami juga sangat teruja dengan persembahan sketsa pelukis handalan yang menggelarkan diri mereka ‘The Painters’. Persembahan kumpulan ini memang sangat dahsyat kerana mereka akan membuat persembahan melukis secara live dan setiap lukisan mereka memang sangat unik! Paling saya amazed adalah sewaktu mereka melukis satu imej gergasi. Setiap seorang akan melukis satu panel dan apabila dicantumkan, terhasil imej gergasi Michael Jackson!

Tarikan terbaru dan paling menarik ketika ini semestinya Jeju Shinhwa World yang baru dibuka kepada umum akhir tahun lalu. Di sini terdapat taman tema yang menarik untuk anda bawa anak-anak bermain serta buat peminat G-Dragon, ada kedai kopi khas milik G-Dragon yang akan dibuka di sini.

Keindahan alam semula jadi pulau Jeju memang unik. Tidak sah kalau anda ke Jeju dan tidak menawan Seongsan Ilchulbong Peak yang merupakan salah satu tapak UNESCO World Heritage di Jeju. Puncak Seongsan Ilchulbong ini terhasil akibat letusan gunung berapi 100,000 tahun yang lalu. Walaupun anda perlu membuat dakian sekitar 20 minit untuk ke puncak, tetapi pemandangan apabila di atas, memang sangat-sangat cantik.

Camellia Hill pula adalah taman bunga yang sangat cantik berkeluasan 172,000 meter persegi. Taman ini mengingatkan saya kepada taman bunga Keukenhof di Amsterdam. Perbezaan utama pastinya jenis bunga yang ada di sini. Di Camellia Hill bunga yang paling prominent di sini adalah bunga ros. Camellia Hill adalah salah satu lokasi Instagram-worthy dan saya jamin, anda akan habiskan banyak masa di sini untuk bergambar.

Last but not least, jika anda mahu rasa bermain salji, anda perlu menempah tiket untuk ke Jeju dari bulan Disember hingga akhir Januari dan pergi terus ke Mount Hallasan. Memang tenang sahaja keadaaan di sini dan sudah tersedia satu laluan khas untuk anda boleh menyusuri hutan di Mount Hallasan ini sewaktu musim sejuk.

Semasa di sini kami berpeluang untuk ke salah satu Tangerine Farm dan cuba untuk memetik buat oren ini sendiri. Ianya satu pengalaman yang menyeronokkan kerana anda akan diberi satu bakul untuk diisi penuh dan anda buat pembayaran berdasarkan bakul tersebut. Memang manis dan sedap buah oren di Jeju ini.

Bagi golongan wanita, pasti sudah tahu dengan jenama make up  Innisfree bukan? Di Jeju, jangan lupa untuk singah Innisfree jeju House kerana di sini, anda berpeluang untuk buat sendiri Sabun mengikut citarasa anda. dan anda juga akan mendapat potongan harga jika membuat pembelian di Innisfree Jeju House ini.

Menurut pengurus urusan JTO, Park Hong Bai, pulau Jeju menarik lebih 13 juta pelancong tahun lalu dengan 3.3 juta merupakan pelancong dari luar negara. “Menariknya, Pelancong dari Malaysia adalah kumpulan pelancong luar negara kedua terbesar selepas China,” terang Park Hong Bai.

Dengan peningkatan jumlah pelancong beragama Islam di Jeju, ianya semakin mudah untuk mendapatkan makanan halal di Jeju. Banyak restoran yang sudah menawarkan menu halal kepada pelancong serta anda boleh cari kedai makan yang hanya menawarkan makanan seafood di sini.

Kedai yang kami pergi sepanjang di sini semuanya sedap-sedap belaka dan sihat! Mereka banyak makan sayur dan sup. Salah satu kedai steamboat yang halal dan sedap yang anda boleh pergi adalah Restoran Cheonhaecheon. Di sini, anda akan makan secara buffet dan daging serta ayam yang dimasak di sini adalah halal dan selamat untuk dimakan.

Jika ke Jeju, jangan lupa untuk makan ‘asam pedas’ Korea, Galchi. Memang sedap! Jika anda ke Jeju dan masuk ke restoran mereka, cuba tunjuk gambar ikan ini dan pesan hidangan ini. Saya yakin ada pasti sukakannya.

#보글보글 #갈치조림 #오늘의점심 #구월동 #신세계백화점 #지함재 #한식 #koreanfood #food #foodstagram #hairtail #cutlassfish #galchi

A post shared by  Hannah Kim (@clickshes) on Apr 15, 2017 at 12:56am PDT

Kebanyakkan hotel dan tempat tumpuan pelancong seperti PLAY K-POP kini turut menyediakan tempat khas untuk pelancong beragama Islam untuk menunaikan solat. Disebabkan pertambahan pelancong beragama Islam ke pulau Jeju, mereka kini lebih peka dan sangat prihatin dalam menyediakan ruang solat yang selesa kepada pelancong Muslim.

Panorama Gunung Hallasan yang diselaputi salji dan laut biru pulau Jeju memang pandangan yang tidak dapat dilupakan. Jika dahulu mungkin sedikit sukar untuk ke Jeju kerana tiada penerbangan terus ke Jeju dari Malaysia. Sekarang semuanya menjadi mudah kerana AirAsia X telah menawarkan penerbangan 4 kali seminggu ke Pulau Jeju.

Apa tunggu lagi? Anda boleh mula buat perancangan untuk jadikan pulau Jeju salah satu destinasi wajib anda tahun ini. Tempah tiket anda sekarang di airasia.com dari hanya RM299 apabila anda ke Jeju bermula sekarang sehingga 31 Julai ini.

Percayalah, bila sampai di sini barulah anda akan faham kenapa pulau Jeju ini merupakan pilihan utama penduduk Korea Selatan untuk berbulan madu. Kami jamin anda pasti akan terpesona dengan keindahan pulau ini.


Lazada Sedia Tawarkan Lebih Banyak Penjimatan Buat Pengguna Sempena Mid-Year Sale

Umum tahu Malaysia kini berada dalam Perintah Kawalan Pergerakan (PKP) dan terdapat kawasan yang berada dalam Perintah Kawalan Pergerakan Diperketatkan (PKPD) sekaligus membuatkan pergerakan menjadi terbatas.

Dalam pada itu, Lazada sedia memudahkan para pengguna dengan menawarkan beberapa tawaran menarik sempena Mid-Year Sale yang bakal berlangsung bermula 5 hingga 7 Julai 2021.

Pada kali ini, Lazada sedia memperkenalkan promosi Penghantaran Percuma ‘RM0’ tanpa perbelanjaan minimum. Tawaran ini membolehkan pengguna menebus baucar sepanjang Unexpected Mid-Year Sale. Pengguna boleh klik di sini untuk menebus.

Selain itu, Lazada buat pertama kalinya bakal memperkenalkan baucar Penghantaran Percuma ‘RM0’ yang tersembunyi dalam aplikasi di mana pengguna boleh mengurangkan yuran penghantaran kepada sifar berikutan nilai had diskaun maksimum RM10 adalah jauh lebih tinggi daripada yuran penghantaran biasa di Lazada.

Rahsia untuk mendapatkan baucar Penghantaran Percuma ‘RM0’ adalah cukup mudah. Hanya perlu meminta baucar istimewa ini daripada CLEO iaitu ejen perkhidmatan pelanggan maya Lazada yang dipacu dengan teknologi kecerdasan buatan (AI). Ikuti langkah-langkah mudah berikut di aplikasi Lazada:

• Klik butang Account di sudut kanan bawah
• Klik butang Chat with Customer Care untuk berbual dengan CLEO
• Akhir sekali, tanya CLEO, “Hey Lazada, can I please have the RM0 Free Shipping?”

Walaupun dengan semua diskaun luar biasa dan harga rendah yang ditawarkan sempena Unexpected Mid-Year Sale, pembeli bijak masih boleh berjimat dengan lebih lagi menerusi Chup Dulu iaitu fungsi pra-tempahan di aplikasi Lazada.

Hanya dengan membayar non-refundable deposit sebanyak 10% bermula sekarang sehingga 6 Julai, pelanggan sudah boleh menempah produk idaman ramai daripada jenama-jenama LazMall termasuk Estee Lauder, Innisfree, LANEIGE, Lancôme, L’OCCITANE, Vans, Adidas dan banyak lagi.

Pada 7 Julai, pembeli yang telah Chup Dulu akan dapat menyempurnakan proses pembelian tanpa perlu berebut dengan orang lain. Menarik bukan?

Lazada juga bakal kembali memperkenalkan rancangan Chief Discount Officer (CDO) dengan episod harian sepanjang Unexpected Mid-Year Sale di saluran LazLive bermula jam 9 malam hingga 10 malam, mulai 5 hingga 7 Julai. Pelbagai baucar dan tawaran eksklusif akan disediakan dalam rancangan tersebut.

Buat anda yang belum memuat turun aplikasi Lazada, anda boleh mendapatkannya melalui Android dan juga iOS. Pastinya, pelbagai barang akan tersedia dengan harga promosi dan anda boleh mendapatkannya dengan harga yang lebih rendah sempena Mid-Year Sale yang bakal berlangsung. Ketahui lebih lanjut mengenai sale terbaru Lazada dengan klik di sini.

Sebelum ini Lazada mengumumkan penawaran barangan sepantas 24 jam untuk pembelian barangan runcit dalam memudahkan pengguna.

Lazada Sedia Tawarkan Penghantaran Sepantas 24 Jam Untuk Pembelian Barangan Runcit

PPUM Kumpul Sumbangan Peralatan Perubatan Dan PPE Melalui Lazada


Lazada Sedia Tawarkan Penghantaran Sepantas 24 Jam Untuk Pembelian Barangan Runcit

Bersempena dengan Malaysia yang kini berada dalam Perintah Kawalan Pergerakan 3.0, laman e-commerce Lazada hadir dengan inisiatif dalam menawarkan barangan runcit dan keperluan harian dengan penghantaran 24 jam hingga 48 jam.

Inisiatif yang dijalankan sememangnya untuk membantu para pengguna mendapatkan barangan dengan pantas di samping tidak perlu keluar dan bersesak bersama orang ramai dalam mendapatkan barangan keperluan.

Lebih menarik, Lazada pada kali ini sedia tawarkan berjuta-juta baucar penghantaran percuma buat para pembeli. Pada kali ini, para pembeli pastinya mempunyai lebih banyak pilihan barangan untuk didapatkan menerusi peningkatan peniaga runcit sebanyak dua kali ganda.

Melihatkan kepada promosi yang ditawarkan, tidak hairanlah Lazada berjaya menjadi platform buat ramai pengguna mendapatkan barangan runcit. Buat anda yang berminat untuk mendapatkan baucar penghantaran percuma, Lazada sedia menawarkannya setiap hari pada jam bermula 12 tengah malam. Anda boleh klik di sini untuk mendapatkan barangan runcit daripada Lazada.

McDonald’s dilaporkan telah diserang seawal jam 10 pagi ini berikutan ‘Army’ yang mahu mendapatkan menu terbaru iaitu BTS Meal.

Sudah Mula Dijual, ‘Army’ Serang McDonald’s Seawal 10 Pagi Kerana BTS Meal

Dilengkapi Teknologi Pembersihan Udara, Pelitup Muka Bernilai RM1,699 YB Tajudin Jadi Perhatian Netizen


Lazada Tampil Dengan Lazada Super Party Bersempena Ulang Tahun Ke-7

Bersempena dengan ulang tahun Lazada yang ke-7, Lazada akan mengadakan sebuah konsert ‘Super Party’ yang akan berlangsung di Jakarta, Indonesia pada 26 Mac 2019 iaitu hari ini pada jam 8.30 malam. Meskipun konsert tersebut jauh diadakan di Jakarta namun anda masih boleh menikmatinya secara terus melalui aplikasi Lazada.

Pastinya anda akan teruja kerana konsert ini akan menampilkan barisan penyanyi yang terkenal seperti Dua Lipa, Agnez Mo, Hael Husaini, Ismail Izzani dan ramai lagi artis terkenal. Malah, konsert tersebut dapat memberikan keseronokkan kepada penggunanya ketika membeli-belah dalam aplikasi Lazada dan sesuai dengan fokus Lazada dalam mengetengahkan inisiatif ‘shoppertainment’ mereka.

OUR BIRTHDAY, YOUR PARTY! . Join us this 26th March to celebrate #LazadaSuperParty livestream exclusively on Lazada app together with Dua Lipa, Hael Husaini, Ismail Izzani and many more! . 🥰 26th March, 8:30PM! . Download LAZADA app and click get reminder!

A post shared by  Lazada Malaysia (@lazada_my) on Mar 21, 2019 at 12:04am PDT

Sambil anda menonton konsert tersebut, anda boleh bersiap sedia untuk check out barangan yang anda ingin beli kerana pelbagai tawaran istimewa yang diberikan Lazada bersempena ulang tahunnya. Anda pasti akan berasa seronok kerana dapat berhibur sambil membeli belah.

Baca lagi: Lazada Tampil Dengan Tawaran Istimewa Sempena Ulang Tahun Ke-7


Lazada Tampil Dengan Tawaran Istimewa Sempena Ulang Tahun Ke-7

Bersempena dengan ulang tahun Lazada ke-7, pelbagai tawaran menarik dan hadiah akan diberikan kepada anda pada 27 Mac 2019. Tawaran selama sehari ini pastinya tidak akan dilepaskan peluang oleh anda yang gemar membeli-belah di Lazada. Berita baik ini dihebahkan pihak Lazada semasa LazMall Brands Future Forum.

Bagi memberikan anda pengalaman membeli-belah yang menarik, Lazada tampil mengetengahkan inisiatif ‘shoppertainment’ ke satu peringkat yang lebih baik. Lazada juga tampil dengan LazGame dalam aplikasi dimana 3 games baharu iaitu Popping Ballons, Birthday Blast dan Fruit Flash yang akan memberikan anda peluang mengumpulkan cupcakes untuk ditukarkan kepada voucher pada 27 Mac nanti.

Menariknya, Lazada akan mengadakan sebuah konsert ‘Super Party’ yang akan berlangsung di Jakarta, Indonesia pada 26 Mac 2019 jam 8.30 malam dan anda boleh menyaksikan konsert tersebut secara langsung di aplikasi Lazada. Pastinya anda akan teruja kerana konsert ini akan menampilkan Dua Lipa, Agnez Mo, Hael Husaini, Ismail Izzani dan ramai lagi artis terkenal.

Justeru itu, konsert tersebut dapat memberikan keseronokkan kepada penggunanya ketika membeli-belah dalam aplikasi Lazada dan sesuai dengan fokus Lazada dalam mengetengahkan inisiatif ‘shoppertainment’ mereka.

Selain itu,  jika anda menambah nilai Wallet Lazada anda dengan minimum RM30, anda berpeluang untuk menerima rebat bernilai RM30 dari sekarang hingga 27 Mac. Lebih menarik, diskaun sehingga 80% untuk direbut oleh anda selama 2 jam sahaja pada 27 Mac apabila berbelanja di LazMall dari pukul 12 pagi hingga 2 pagi ke atas barangan kemas Habib atau anda boleh mendapat hadiah percuma daripada jenama terkenal seperti Estee Lauder dan Tefal.

Malah, pada acara LazMall BFF, Lazada telah menyampaikan 5 anugerah kepada jenama berprestasi tinggi yang cemerlang berinovasi untuk sentiasa memuaskan keperluan dan kehenda pelanggan. Merangkumi jenama global dan Asia Tenggara, pemenangnya ialah Unilever (Inovasi Pemasaran Terbaik), Pampers (Pengaktifan Media Sosial Terbaik), Coocaa (Jenama Tercepat Tercantum), Philips (Pelanggan Pilihan Anugerah) dan Wardah (Pelancaran Produk Terbaik).

Jika sebelum ini, sebanyak 2.7 tan Milo berjaya dibeli oleh pengguna Malaysia dalam jangka masa dua jam selepas dibuka jualan, apakah produk yang akan menjadi pilihan pengguna Malaysia pada tawaran istimewa kali ini.


‘Le Procès’ Filem Pendek Perancis Yang Awesome

Anda pasti pernah melihat video karya artis Wil Aime sebelum ini. Hampir setiap video-video beliau mendapat ribuan shares di Facebook. Karya paling epik beliau setakat ini adalah video ini. Video ini yang viral tahun lalu sudah dikongsi sebanyak 827 ribu kali setakat ini. Wil Aime memang seorang yang sangat berbakat.

Kini Wil Aime kembali dengan masterpiece terbaru. Video beliau kali ini mengisahkan tentang satu pembunuhan dan terdapat beberapa suspek dalam pembunuhan ini. Menarik tentang video ini adalah Wil Aime berlakon sebagai seorang peguam buta. Walaupun buta, beliau adalah seorang peguam yang sangat hebat.

Baru dilancarkan semalam, video ini sudah pun dikongsi sebanyak 139 ribu kali di Facebook. Menariknya anda sendiri perlu meneka siapa sebenarnya pembunuh dalam video pendek ini. Walaupun mungkin agak sukar untuk menangkap subtitle bahasa Inggerisnya yang sedikit laju, tetapi anda masih boleh faham. Mungkin video ini sedikit seksi di bahagian hadapannya, tetapi jalan cerita filem pendek ini memang hebat. Tak terasa 13 minit anda berlalu.


Leagoo Lead 7 Kini Dijual Di Malaysia

Leagoo merupakan salah satu pengeluar telefon pintar dari negara China, yang mana mereka telah masuk kedalam pasaran Malaysia sejak akhir tahun lepas. Sejak dari itu, Leagoo telah mengeluarkan 6 telefon pintar dalam pasaran Malaysia. Terkini mereka hadir dengan tawaran terbaru iaitu Leagoo Lead 7 berkapasiti bateri yang besar.

Leagoo Lead 7 hadir dengan paparan skrin 5 inci, cip pemprosesan empat-teras 1.3GHz, memori 1GB RAM, kamera belakang 13-megapixel, kamera hadapan 8-megapixel, ruangan storan dalaman 8GB dan menggunakan sistem operasi Android 4.4.2.

Leagoo Lead 7 mampu bertahan sehingga 12 hari, masa memainkan video sehingga 9 jam, atau masa memainkan lagu sehingga 25 jam. Antara keupayaan yang menarik, Leagoo Lead 7 juga boleh digunakan sebagai powerbank untuk telefon pintar lain sekiranya rakan anda kehabisan bateri.

Harga seunit dijual pada harga RM 599 sahaja. Kunjungi Leagoo’s Facebook page dan Leagoo website untuk maklumat lanjut.


League of Legends Bakal Hadir Dengan Versi Telefon Pintar

Hampir sedekad dilancarkan bagi platform PC, nampaknya game popular League of Legends bakal dilancarkan dengan versi telefon pintar serta peranti mudah alih.

Difahamkan game ini mula dibangunkan bagi platform lain setelah League of Legends pada platform PC semakin kurang mendapat sambutan sejak akhir-akhir ini. Dengan peningkatan pengguna telefon pintar yang aktif bermain game, penawaran League of Legends pada platform ini dilihat sebagai idea yang baik.

League of Legends versi peranti peranti bakal dilancarkan seawal 2020 untuk pengguna Android dan iOS dan bakal dibangunkan dengan kerjasama Tencent bersama Riot Games.


Lebih 1.5 Juta Orang Mengikut Instagram Lelaki Ini Kerana Cara Beliau Menangkap Gambar

Jurugambar Russia, Murad Osman, mempunyai gaya tersendiri untuk merakamkan kenangannya melancong ke serata dunia. Dengan teman wanitanya menjadi model, di dalam setiap gambar, teknik ini dikenali sebagai “Follow Me”. Sehingga kini instgram Murad Osman sudah mempunyai lebih daripada 1.5 juta pengikut.

Anda juga mungkin berminat untuk mencuba teknik ini, sebagai alternatif untuk menjadikan gambar kenangan percutian anda lebih istimewa.


Lebih 1.6K ‘Shares’, Ini Resipi Mudah Lemang Guna Air Fryer Dijamin Sedap Seperti Dibakar

Tidak lama lagi bulan puasa akan menemui umat Islam di seluruh dunia. Selepas bulan puasa, Hari Raya Aidilfitri akan diraikan dan terdapat pelbagai hidangan yang menjadi pilihan ramai orang seperti ketupat, lemang dan rendang.

Percaya atau tidak jika kami katakan anda boleh buat sendiri lemang dengan mudah tanpa perlu membakar ia dengan lama? Apa kata ikuti perkongsian pengguna Facebook Mang Tuppy Fan Kuching cara buat lemang dengan mudah menggunakan Air Fryer. Jom!

1. 1 kg beras pulut
2. Sekotak santan 200ml
3. 1 sudu teh garam
4. Beberapa tin minuman
5. Daun pisang

1. Basuh beras pulut bersih dan rendam selama 1 jam.

2. Kemudian, basuh dan rendam dengan air santan dan garam dalam 30 minit.

3. Daun pisang simpan dalam tin (apa-apa tin buangkan atas bahagian buka).

4. Isikan beras dalam tin dan letak sikit air sampai paras beras.

5. Panaskan Air Fryer dalam 5 minit 180०C.

6. Masukkan dalam Air Fryer beras pulut yang sudah siap dimasukkan dalam tin.

8. Selepas siap jangan keluarkan dulu, biar dalam 30 minit dalam air fryer tersebut.

9. Kemudian bolehlah hidangkan lemang tersebut.

Lebih mudah untuk buat sendiri lemang di rumah kini jika ada Air Fryer. Hari Raya Aidilfitri nanti anda sudah tidak perlu beli lagi kerana boleh buat sendiri.

Buat anda yang tercari-cari resipi menarik untuk dicuba ketika Perintah Kawalan Pergerakan ini, apa kata klik pautan di bawah ini.

Resipi Mudah Dan Enak Ketupat Sotong Anda Wajib Cuba

Resipi Sup Tulang Daging Terbaik Dan Sedap Anda Patut Cuba

Ini Bahan ‘Rahsia’ Untuk Perapan Daging Lebih Lembut Dan Lazat

Raih 9.6K ‘Retweet’, Ini 7 Tip Barang Basah Kekal Segar Dan Tahan Lebih Lama


Lebih 1 Juta Rakyat Malaysia Berisiko Hilang Pekerjaan Berikutan Wabak COVID-19

Mulai menular di China, wabak COVID-19 telah menjadi sebuah ancaman besar buat rakyat seluruh dunia. Wabak ini bukan sahaja mengancam kesihatan orang ramai namun turut memberi kesan kepada industri pekerjaan melibatkan pelbagai sektor.

Melalui laporan terbaru daripada The Sun Daily, dianggarkan lebih satu juta rakyat Malaysia bakal hilang pekerjaan sekiranya 10% daripada perusahaan kecil dan sederhana (PKS) tidak mampu menanggung kos operasi keadaan ekonomi yang lemah meskipun kes melibatkan wabak COVID-19 disahkan selesai.

Menurut presiden PKS, Datuk Michael Kang, banyak syarikat atau pemilik bisnes yang tidak bersedia menghadapi situasi seperti ini sekaligus membuatkan pelbagai perniagaan dan perusahaan tidak dapat dijalankan sepanjang tempoh Perintah Kawalan Pergerakan (PKP).

Tambahnya lagi, sekiranya pandemik ini tidak berakhir dalam tempoh terdekat, tidak mustahil 5-10% PKS terpaksa ditutup bagi menanggung kerugian dalam tempoh yang panjang.

Setakat ini difahamkan jumlah pekerja yang berkhidmat di bawah PKS adalah sekitar 10 juta orang dimana masalah wabak dan ekonomi ini sekaligus bakal meningkatkan jumlah pengangguran dalam negara dalam tempoh terdekat.

Kenyataan beliau turut disokong oleh seorang ahli ekonomi yang berpendapat Malaysia kemungkinan akan menghadapi kemelesetan ekonomi pada akhir tahun ini berikutan keadaan ekonomi dunia yang tidak menentu.

Dilaporkan setakat ini sudah lebih 108,000 pekerja di Singapura telah kehilangan kerja atau terpaksa menanggung pengurangan gaji berikutan wabak COVID-19 yang melanda.

Jack Ma dilaporkan telah menyumbangkan sebanyak dua juta face mask ke Malaysia dan beberapa negara Asean lagi membantu mengurangkan wabak ini. Turut dikongsikan, foodpanda mengesahkan terdapat kes COVID-19 di kalangan kakitangan pejabat korporat mereka.

Jack Ma Sumbangkan 2 Juta ‘Face Mask’ Ke Malaysia Dan Tiga Lagi Negara Asean

foodpanda Sahkan Terdapat Kes COVID-19 Di Kalangan Kakitangan Pejabat Korporat


6 Senjata Api Alam Melayu Yang Gah Pada Zaman Dulu

Dalam filem Melayu klasik tentang Melaka diserang Portugis pada 1511, orang Melayu hanya menggunakan keris, tombak, lembing dan seumpama dengannya untuk mempertahankan kota. Sebenarnya pada waktu itu, orang Melayu telah pun menggunakan senjata api sendiri seperti senapang dan meriam.

Ya, ia sememangnya benar berdasarkan catatan Afonso de Albuquerque! Selama ini kita dimomokkan dengan kisah orang Melayu yang hanya mahir bermain senjata tajam tetapi tidak disentuh kehebatan dari segi teknologi senjata api.

Orang Melayu telah ada kemahiran pertukangan besi sejak berabad-abad lamanya. Ini dibuktikan dengan kewujudan keris. Kita tahu keris lebih menonjol dan mahsyur kerana ia adalah senjata utama dan hasil pertukangan Melayu sejati yang berasal dari alam Melayu ini.

Apabila saya nyatakan alam Melayu, ia bukan sekadar orang Melayu di Malaysia sahaja. Ia meliputi kawasan serantau yang mempunyai budaya Melayu-Polinesia seperti Malaysia, Indonesia, Singapura, selatan Thailand, Filipina, Brunei dan Timor Timur.

Saya turut menemui satu artikel yang ditulis oleh Wan Mohd Dasuki Wan Hasbullah dan Siti Radziah Mustafa dari Universiti Malaya yang bertajuk “Manuskrip Ilmu Bedil Sebagai Sumber Etnosejarah Teknologi Senjata Api Melayu.”

Secara ringkas, terdapat 6 buah manuskrip ilmu bedil bertulisan jawi lama telah dikesan membincangkan tentang aspek pengetahuan (teoretikal), teknologi (termasuk teknikal senjata api) dan kebudayaan orang Melayu.

Kelompok individu pakar senjata api pada zaman dulu dikenali sebagai golongan “arif” dan “pendekar tembak”. Mereka pandai mengadaptasi teknologi senjata api yang dibawa oleh orang asing yang datang ke sini.

Pada awal abad ke-16, orang Portugis membawa senjata espingarda. Teknologi senjata itu telah diadaptasi oleh orang Melayu dan dikenali “istinggar”, “setinggar” atau “istinggar Minangkabau” (senapang pencucuh sumbu di Sumatera Barat).

Kemudian, orang Melayu belajar mengadaptasi senapang pencucuh batu api (flintlock) daripada orang Belanda. Orang Belanda menyebutnya sebagai snaphaan dan orang Melayu menyebutnya sebagai “senapang”. Ada juga memanggilnya terakul.

Senjata api ringan ini digunapakai dalam peperangan sehingga abad ke-19. Mereka juga menggunakan raifel En-field milik Inggeris selepas pertengahan abad ke-19. Ini menunjukkan orang Melayu pandai mengadaptasi dan memanfaatkan teknologi senjata api dalam konflik bersenjata.

Meriam besar untuk pertempuran jarak jauh ini biasanya diletakkan di atas tembok-tembok kota. Orang Melayu Pattani hebat dengan meriam-meriamnya yang bersaiz besar dan digeruni musuh iaitu Siam selama lebih 200 tahun.

Apabila Siam memenangi Pattani, meriam besar Sri Patani dan Sri Nagara dirampas dan dibawa ke Siam. Hanya Sri Patani saja sampai ke Siam kerana Sri Nagara tenggelam di lautan. Sekarang ia diletakkan di hadapan pejabat Kementerian Pertahanan di Bangkok, Thailand.

Dipanggil “swivel gun” dalam bahasa Inggeris ini adalah sejenis meriam yang lebih kecil daripada meriam biasa yang dibuat daripada tembaga dan ada macam-macam saiz. Ia meriam mudah alih yang boleh digunakan di atas gajah dan perahu.

Ia bentuk macam lela tapi dibuat daripada besi. Ia mudah alih, ringan dan lebih kecil daripada lela. Ia biasa diukir dengan simbol Melayu iaitu pucuk rebung (macam tiga segi). Ia disebut Lantakas dalam bahasa Inggeris kerana gabungan lela dan rentaka. Ia sering digunakan oleh orang Brunei, Moro, dan Sulu. Rentaka juga mempunyai ukiran di atas badan hingga ke muncung laras.

Ini adalah moyang kepada senapang patah moden di mana ia mempunyai kancing (locks). Istinggar (musket) turut dipanggil Senapang Kancing Sumbu (matchlock). Istinggar ini amat berat dan panjang. Ia mempunyai ruang silinder kosong untuk ubat bedil.

Harga Malacca Musket dilelong oleh seorang collector dengan harga RM65,000 dan Malay Musket dilelong dengan harga RM45,000.

Pemuras (blunderbuss) adalah sejenis senapang yang mempunyai ukuran lebih pendek daripada istinggar. Jika dibandingkan dengan masa kini, boleh dikatakan ia adalah moyang kepada shot gun.

Dulu ia biasa digunakan dalam kapal untuk jarak dekat dan menggunakan kancing Eropah. Hujung pemuras biasanya diukir seperti mulut harimau atau ular. Disitulah dimasukkan ubat bedil iaitu peluru timah hitam.

Pistol tangan yang lebih pendek dipanggil terakol atau tarkol (dalam bahasa Turki) ini agak popular dalam kalangan lanun-lanun dan pedagang-pedagang laut Melayu. Ia adalah senjata api ringan yang dikecilkan daripada pemuras.

Ia adalah moyang kepada pistol masa kini boleh digunakan untuk bertempur dengan laju di depan musuh. Ia menggunakan teknologi kancing roda (wheel lock) tanpa perlu serbuk bedil dibakar menggunakan fius. Kemudian digantikan dengan teknologi kancing batu api (flintlock)

Senjata-senjata api ini menunjukkan bangsa Melayu adalah bangsa yang hebat dan pandai mengadaptasi teknologi untuk kegunaan dalam peperangan bersenjata bagi mempertahankan tanah air. Dengan itu, kita patut rasa bangga dan menanam cita-cita untuk mengembalikan kegemilangan bangsa Melayu dalam penguasaan ilmu dan teknologi.

Oh! Mungkin ada yang tertanya mengapa kalah perang jika ada semua ini. Apakah pendapat anda?


Lebih 10 Tahun Menyepi, ‘Comeback’ Azwan Ali Dengan Imej Serba Baru Terima Pujian Netizen

Siapa yang tidak mengenali Azwan Ali, seorang pengacara yang cukup versatil satu ketika dahulu. Tidak menghampakan, pengacaraannya masih lagi miliki ‘aura’ dan dapat dilihat ketika menjadi pengara program Lagu Cinta Kita 2 semalam walaupun sudah lama tidak mengacara.

Imej baharu Azwan Ali ketika program tersebut medapat perhatian netizen. Mana tidaknya, beliau lengkap memakai sut dengan gaya dandanan rambut lelaki kelihatan berbeza dengan imej ‘Diva AA’.

Sebelum ini, Azwan Ali sering muncul di kaca TV dengan memakai selendang dileher dan penutup rambut ketika muncul di mana-mana acara. Justeru itu, penampilan Azwan Ali semalam mendapat pujian warganet.

Rata-rata netizen memuji Azwan Ali dan mengatakan beliau kelihatan segak berpakaian begitu. Malah, para netizen juga memuji cara pengacaraan beliau sepanjang program dan mengatakan suaranya ‘best class’.

See My Level. Welcome Back Azwan Ali 2020 ! Berbillion billion natizen Malaysia tengok Diva AA. @DivaAATersohor. Suara jantan Diva AA tetap bagi aku the best class to be host.#lagucintakita2

— Mohamad Faizal Haramaini (@faizalharamaini) November 8, 2020

Inilah abg azwan ali 2020 yg kami mahuuuu!! https://t.co/PwvNHgLyAI

— Cida Can ♡ (@cikcidayusoff) November 9, 2020

😍😍 Azwan Ali 2020 😘 Dah lama X kuar TV.. Selepaa 25 Tahun Maybe.

— Liana Eliani (@liana_eliani) November 8, 2020

AZWAN ALI IS BACK ✨✨✨!!!! https://t.co/o45DUDwCAk

DIVA AA LOOKED SO GOOOD!!!!! https://t.co/wHYORzunXO

— Marsha🦋 (@marshamohdnor) November 8, 2020

Pastinya imej Azwan Ali ini mengejutkan ramai orang semalam. Apakah pendapat anda akan imej baru yang ditunjukkan oleh Azwan Ali?

Sementara itu, kami kongsikan artikel yang sedang ‘trending’ di The Vocket pada pautan di bawah ini.

Lebih 12 Tahun Tinggal Di ‘Kandang Kambing’, Keadaan Nenek Yang Susah Di Kelantan Ini Curi Perhatian

Terima Sumbangan RM70,000 Dalam Masa Sehari Kerana Viral, Cikgu Ini Kongsi Kisah Sebenar ‘Makcik Maznah’

Kecewa Dan Tertekan Diberhentikan Kerja, Bekas Pengurus Maut Selepas Rempuh Kilang


Lebih 100 Buah Lamborghini Akan Berkumpul Untuk Cipta Rekod Baharu Malaysia

Dalam Malaysia terdapat ratusan kelab kereta sama ada berdaftar atau tidak dan aktif secara terang-terangan atau hanya dikenali oleh sekelompok kecil sahaja. Penubuhan setiap kelab mempunyai misi dan visi tersendiri yang dikongsikan bersama di antara ahli-ahlinya.

Lamborghini Owners Malaysia (LOM) merupakan salah satu kelab kereta terawal yang tertubuh di Malaysia dengan ahlinya sebanyak sekitar 50 orang sahaja pada 2014. Bagaimanapun angkanya kian meningkat sehinggalah ke hari ini dengan jumlah penyertaan sudah mencapai kira-kira 150 ahli.

Pada tahun 2013 lalu, LOM berjaya mengumpulkan 77 buah supercar buatan Itali itu dalam satu acara di tengah-tengah ibu kota Kuala Lumpur. Kehadiran kereta-kereta itu telah mencipta rekod dalam The Malaysia Book of Records (MBR)  bagi bilangan Lamborghini terbanyak pada satu acara.

Baru-baru ini, Presiden LOM, Dato’ Roslan Rosdi menyatakan kelab tersebut sudah bersedia mahu mengatasi jumlah perhimpunan kereta lalu dengan kehadiran kira-kira lebih 100 buah Lamborghini pada bulan hadapan.

“Memandangkan kini kita semua boleh berkumpul dengan selamat, kami ingin meraikan kegembiraan dengan pemanduan santai dan akan cuba memecahkan rekod yang dicatat pada sembilan tahun lalu sebagai sebahagian daripada pemanduan ulang tahun ke-50 Lamborghini.

“Sebaik sahaja kami berjaya melepasi rekod MBR secara rasmi di tengah ibu kota Kuala Lumpur, kami akan bertolak ke Chateau, Bukit Tinggi di mana bakal berlangsungnya ‘Bulls Ball’, majlis makan malam gala khas untuk ahli LOM,” ujar beliau.

Dalam pada itu, Pengerusi Jawatankuasa Penganjur LOM, Datuk Rakesh Sachdev menjelaskan, LOM akan memberi penghormatan kepada mereka yang kurang bernasib baik dengan sejumlah sumbangan kepada wakil empat badan amal.

“Agak mencabar untuk selaraskan masa setiap pemilik Lamborghini yang semuanya merupakan orang utama dalam industri masing-masing.

“Bagaimanapun ahli kami sangat gembira dapat berkumpul untuk tujuan yang baik nanti. Matlamat kami adalah untuk mengumpul sekurang-kurangnya RM40,000 daripada ahli dan rakan kongsi kami,” jelas Datuk Rakesh Sachdev.

LOM akan berkumpul di lokasi sama yang pernah mencipta rekod terdahulu, di tempat letak kereta terbuka berhadapan Hotel Mandarin Oriental. Namun pada 11 Jun nanti, kira-kira 100 buah Lamborghini akan berada di sana pada perhimpunan kali ini.

Acara yang bakal berlangsung selama dua jam, bermula pada pukul 10.30 pagi itu dijangka akan menampilkan pelbagai jenis dan varian dari model vintaj Lamborghini seperti Countach dan Diablo sehinggalah model terkini Huracán EVO, Aventador SVJ dan Urus.

* Ikuti VOCKET CAR CLUB melalui Facebook dan Instagram untuk ketahui perkembangan dan isu semasa automotif dari dalam dan luar negara.

Selepas dihina oleh Enzo Ferrari, Ferruccio Lamborghini bangkit nekad mahu bersaing dengannya. Baca lebih lanjut bagaimana jenama pembuat traktor ini berubah menjadi pengeluar kereta mewah tersohor dunia.

Bagaimana Jenama Lamborghini Lahir Selepas Dihina Oleh Enzo Ferrari?

Keuntungan Lamborghini Meningkat Selepas Model Urus Laris Di China

Lamborghini Hasilkan ‘Face Mask’ Untuk Tangani COVID-19 Di Itali


Lebih 1,000 Barangan Adidas ‘Copy Ori’ Bernilai RM170,000 Dirampas Di Pusat Beli Belah Seremban

Kementerian Perdagangan Dalam Negeri dan Hal Ehwal Pengguna (KPDNHEP) Negeri Sembilan semalam telah merampas lebih 1,000 kasut dan baju Adidas tiruan. Pihak tersebut melakukan serbuan pada tengah hari semalam hasil maklumat dan risikan selama 3 hari.

Premis tersebut didapati menjual barangan lebih murah kira-kira RM50 daripada harga pasaran. Kasut di premis itu dijual pada harga RM89 sahaja manakala baju pula dijual pada harga sekitar RM199 sehingga RM259 sehelai. Ramai pembeli menganggap harga tersebut ditawarkan pada harga diskaun.

Menurut Ketua Pegawai Penguat Kuasa KPDNHEP negeri, Zubir Hamsa berkata semalam beberapa individu termasuk pemilik dan jurujual ditahan bagi tujuan siasatan. Kesemua individu kemudian dibebaskan selepas memberi kerjasama dalam sesi siasatan. Kes ini disiasat dibawah Akta Perihal Dagangan 2011 dan Akta Hak Cipta 1987.


Lebih 100,00 Kes Pemalsuan Data Kualiti, Pembekal Komponen Toyota Dan Nissan Akui Kesilapan

Akebono Brake Industry, pembekal utama komponen-komponen untuk industri automotif di Jepun yang mempunyai pelanggan seperti Toyota Motor dan Nissan Motor mengakui telah menemui 114,000 salah laku termasuklah pemalsuan data penilaian kualiti komponen.

Menurut laporan Nikkei Asia, daripada pemeriksaan kualiti yang dipalsukan itu, sekurang-kurangnya 5,000 komponen tersebut telah gagal memenuhi standard pelanggan mereka.

Akebono memeriksa sekitar 190,000 data pemeriksaan berkala yang dilakukan berdasarkan perjanjian dengan pelanggan dan mendapati sekitar 60% dari jumlah data tersebut telah termasuk dalam salah laku pemalsuan.

Salah laku tersebut didapati telah dilakukan semenjak tahun 2001 lagi. Antara pemalsuan data kualiti yang ditemui semasa audit terhadap empat jenis komponen brek di kilang Jepun iaitu cakera brek automotif di Iwatsuki Manufacturing, pad brek automotif di Yamagata Manufacturing dan Fukashima Manufacturing, brek drum automotif di P Iwatsuki Manufacturing dan Sanyo Manufacturing dan pelapik automotif di Fukashima Manufacturing dan Yamagata Manufacturing.

Bagi menyelesaikan masalah ini, Akebono telah mengumumkan rancangan multi-fasa untuk membetulkan masalah ini dan mengelakkan sebarang kejadian seperti ini berlaku di masa hadapan.

Tindakan ini merangkumi penglibatan Bahagian Kawalan Kualiti setiap kilang, Bahagian Jaminan Kualiti syarikat dan Pejabat Audit Dalaman syarikat. Pelan rancangan ini juga menekankan latihan dan meningkatkan pengumpulan data secara digital.

“Tidak ada masalah dari segi keselamatan dan pembuat kenderaan telah mengesahkan ini kepada kami,” kata Presiden Akebono Brake Industry, Yasuhiro Miyaji yang mengakui kesilapan tersebut namun tiada sebarang kempen panggil semula akan dibuat.

Baca lagi artikel-artikel yang telah kami kongsikan sebelum ini melalui pautan dibawah.

Teknologi Tesla Didakwa Mampu ‘Mengesan’ Hantu Semasa Memandu?

Honda HR-V 2021 Lebih Moden Dan Agresif, Hadir Dengan Dua Pilihan Gaya

Tempahan Model Perodua D55L Kini Dibuka, Harga Ditawarkan Bermula Daripada RM62,500


Lebih 100,000 Perodua Myvi Generasi Terbaru Sudah Berjaya Dijual

Model paling berjaya Perodua iaitu Myvi nampaknya meneruskan trend yang sama seperti model-model sebelumnya selepas model generasi ketiga ini sudahpun mencatat penjualan melebihi 100,000 unit sejak mula diperkenalkan pada November 2017.

Berdasarkan laporan, sebanyak 1,560 unit Perodua Myvi berjaya dijual setiap minggu. Maklum balas positif daripada para pengguna bagi model terbaru ini juga turut membantu Perodua menawarkan lebih banyak unit buat Rakyat Malaysia.

Untuk pengetahuan Perodua Myvi berjaya menjadi model paling banyak dijual Perodua mengatasi Perodua Kancil pada tahun 2013 dengan jumlah penjulan keseluruhan sebanyak 1.1 juta unit.

Difahamkan setakat ini, Perodua sudahpun menjual sebanyak 3.5 juta kereta sejak mula diperkenalkan pada tahun 1994 sekaligus berjaya meletakkan Perodua sebagai penawar kereta terbanyak pilihan Rakyat Malaysia selama 13 tahun berturut-turut.


Lebih 12 Tahun Tinggal Di ‘Kandang Kambing’, Keadaan Nenek Yang Susah Di Kelantan Ini Curi Perhatian

Masih ramai orang di luar sana yang hidup susah, tidak memiliki sumber pendapatan yang tetap dan juga rumah berada dalam keadaan daif. Terbaharu, seorang warga emas, Rabiah Jusoh berusia 70 tahun tinggal di bangsal kecil yang usang di Kampung Pauh Seratus, Pantai Geting, Kelantan.

Difahamkan, bangsal yang Rabiah panggil rumah itu seperti kandang kambing kelihatan uzur dan hanya mempunyai ruang kecil dijadikan tempat untuk tidur, memasak dan solat.

Menurut Rabiah, kediamannya itu dibina dari kayu terbuang sejak 12 tahun lalu. Disebabkan rumahnya itu tidak dilengkapi dengan tandas, maka Rabiah terpaksa ke sungai berdekatan.

Walaupun Rabiah mempunyai tiga orang anak tetapi Rabiah tetap menolak untuk tinggal bersama mereka walaupun telah diajak banyak kali kerana tidak mahu menyusahkan anaknya. Ini kerana, anak-anaknya bukanlah orang senang dan hanya melakukan kerja kampung serta salah seorang anaknya terlantar sakit strok.

Demi kelangsungan hidup, Rabiah mengambil upah mengopek ikan bilis dan hanya mampu perolehi RM10 untuk satu plastik besar yang mengandungi 10 kilogram ikan bilis. Rabiah mengambil masa dua hari untuk mengopek satu plastik besar tersebut.

Jika kita rasakan diri kita susah, sebenarnya masih ramai lagi yang susah daripada kita di luar sana. Sentiasalah bersyukur dengan segala nikmat yang diperolehi.

Sementara itu, kami kongsikan beberapa artikel yang ‘trending’ di The Vocket pada pautan di bawah ini.

Terima Sumbangan RM70,000 Dalam Masa Sehari Kerana Viral, Cikgu Ini Kongsi Kisah Sebenar ‘Makcik Maznah’

Kecewa Dan Tertekan Diberhentikan Kerja, Bekas Pengurus Maut Selepas Rempuh Kilang

‘Pecah Guni Semua Keluar Pakaian Dalam’- Lelaki Ini Kongsi Pengalaman Beli Bundle ‘Puaka’


Lebih 12K ‘Shares’, Ini Resipi Roti Mexican Ala Roti Boy Yang Gebu Dan Lazat

Aroma roti yang dibakar cukup membangkitkan selera terutama sekali roti Mexican yang anda pasti terliur setiap kali ke pasar raya. Lepas terbau aromanya anda mesti beli, bukan?

Terbaharu, seorang pengguna Facebook Amy Akim telah berkongsi resipi enak roti Mexican yang anda boleh cuba sendiri di rumah. Memang mudah. Ayuh kita mulakan!

1) 300gram @ 3 cawan tepung gandum
2) 70gram gula
3) 30gram marjerin
4) Sebiji telur
5) 1 sudu besar mauripan
6) 150ml susu segar
7) Esen vanila
8) Secubit garam
9) Salted [email protected] (untuk inti)

1) 50gram tepung gandum
2) 40gram gula
3) 60gram marjerin
4) Sebiji telur
5) 2 sudu besar nescafe + air suam (sekadar boleh larut)
6) Esen vanila

1. Campurkan yis atau mauripan dengan susu segar dan gula, biarkan dalam 10 minit.

2. Dalam bekas lain, ayak tepung gandum dan masukkan marjerin, lalu gaul sampai jadi macam serbuk roti. Kemudian masukkan telur, secubit garam dan esen vanila.

3. Masukkan bancuhan yis atau mauripan tadi dan uli sampai tepung tidak melekat di tangan. Tambah tepung sikit demi sikit kalau adunan lembik dan uli doh dalam 10 minit. Lagi lama uli lagi lembut doh roti.

4. Tutup doh dengan kain yang lembap dan perap doh selama 1 jam.

5. Selepas doh naik, tumbuk-tumbuk doh untuk buang angin.

6. Bahagikan doh kepada 10 bahagian. Saya buat 50gram untuk setiap doh jadi boleh dapat 13 biji roti.

7. Masukkan butter dalam doh jadikan inti roti dan bulat-bulatkan. Letak atas baking tray yang disapu marjerin dan tutup serta biarkan dalam 10 minit.

8. Sementara itu boleh sediakan topping. Kisar marjerin dan gula, kemudian baru masukkan bahan-bahan lain dan masukkan tepung akhir sekali dan kisar hingga sebati. Masukkan dalam piping beg.

9. Buat lingkaran topping dari tengah roti. Cukup topping bahagian atas tidak perlu sampai bawah sebab topping akan cair ke bawah semasa roti dibakar.

10. Panaskan ketuhar dalam 10 minit, baru bakar roti guna api atas dan bawah dengan suhu 170°c selama 20 minit bergantung pada suhu oven masing-masing dan siap.

Mudah sahaja nak buat roti Mexican ala Roti Boy ini. Semoga perkongsian ini bermanfaat untuk anda buat nikmati bersama keluarga.

Sementara itu, untuk lebih banyak resipi menarik anda boleh ikuti perkongsian di The Vocket pada pautan di bawah ini.

Resipi Ikan Siakap Stim Ala Thai Yang Menyelerakan Dan Mudah Ini Raih 8.5K ‘Shares’

Lebih 1.6K ‘Shares’, Ini Resipi Mudah Lemang Guna Air Fryer Dijamin Sedap Seperti Dibakar

Lebih 17,000 Retweets, Ini Resipi Enak Dan Mudah Yee Mee Sizzling Ala ‘Food Court’


Lebih 13,000 Peminat Muzik Tempatan Banjiri Konsert Hausboom Music 2022

Selepas dua tahun ‘berehat’, Sabtu lalu berlangsungnya Konsert skala besar Hausboom Music 2022 yang berlangsung di MAEPS, Serdang. Menampilkan 12 persembahan bertenaga artis tempatan, terukir senyuman dan kepuasan di wajah setiap pengunjung yang hadir.

Pengasas Hausboom, Azri Zahier Azmi atau John Lemon sebelum konsert berkata beliau yakin dengan line-up ‘rojak’ di Konsert Hausboom dengan barisan artis yang dipilih tidak tertumpu kepada satu genre sahaja.

“Hausboom Music menjangkakan 12,000 peminat akan muncul ketika konsert ini nanti. Seperti dua tahun lalu, dengan satu tiket peminat boleh melihat 12 artis berbeza genre dengan satu harga,” katanya.

Ternyata jangkaan John tepat apabila 13,000 peminat hadir ke Hausboom Concert dan sudah berada di perkarangan MAEPS serdang sejak jam 10.00 pagi untuk tidak terlepas peluang membeli merchandise rasmi konsert ini.

A post shared by Hausboom Music (@hausboommusic)

Ia mungkin tidak terjadi di konsert tempatan yang lain di mana merchandise rasmi walaupun berharga ratusan ringgit boleh sold out dalam masa beberapa jam sahaja.

Koleksi kolaborasi 3 jenama antara Hikari Riders, SVG dan Hausboom laris seperti goreng pisang panas dan ada yang sanggup beratur malam sebelum konsert kerana tidak mahu terlepas peluang membeli merchandise ini! Ramai juga yang terus menyarung jersi dan t-shirt yang dibeli ketika konsert berlangsung.

Sejak Hausboom edisi yang pertama lagi, mereka ‘langgar’ sahaja dengan menyusun artis tidak mengikut genre. Percaturan itu dilihat berhasil dan diteruskan dalam edisi kedua tahun ini. John berpegang kepada prinsip ‘music itu universal’ dan perlu dilayan oleh semua tanpa prejudis.

Ternyata crowd yang hadir sangat supportif dan memberi sokongan dari jam 2 petang pintu dibuka hingga ke persembahan terakhir oleh legenda Wings dan tamat sekitar jam 12 malam. Peminat yang hadir juga tidak setakat peminat tempatan tetapi peminat dari Singapura dan Brunei turut sama hadir.

Ketika set Bunkface semua jadi punk, ketika set Ruffedge dan Joe Flizzow semua jadi hip hop, ketika set Hujan dan Wings semua jadi rockers. Memang best!

Artis yang membuat persembahan juga memberi persembahan 100%, ibarat ‘lepas geram’ selepas 2 tahun kita tidak disajikan dengan sebarang persembahan pentas. Joe Flizzow sebagai contoh hadir dengan band untuk menyanyikan lagu-lagu popularnya. Satu persembahan yang sangat lain feel-nya dan sangat menghiburkan.

Pemilihan MAEPS sebagai lokasi konsert juga dilihat sangat bersesuaian dan mungkin boleh dijadikan venue untuk persembahan skala besar yang lain di masa akan datang.

A post shared by SAYAP-SAYAP WINGS (@sayap2wings)

Pujian juga harus diberi kepada sistem pencahayaan dan grafik persembahan pada malam ini. Sangat menarik dengan setiap artis mempunyai grafik bergerak mereka yang tersendiri. Lagi naik mood persembahan artis!

Disebabkan ia berlangsung secara indoor, walaupun hujan mula turun pada sebelah malam konsert tidak terjejas dan penonton juga kekal selesa dan tidak ‘kuyup’. Lokasinya juga lengkap dengan surau manakala tempat makan dan jualan makanan juga luas dan selesa.

A post shared by JOHN LEMON (@johnlemmonn)

Konsert Hausboom Music 2022 boleh dijadikan benchmark untuk konsert tempatan lain di masa akan datang dari segi persediaan, pemilihan lokasi dan merchandise.

Tahniah buat team Hausboom dan artis apa pula yang anda mahu lihat untuk edisi yang akan datang?


Lebih 14 Tahun Beroperasi, Lokasi Ikonik ‘SEGA Arcade’ Di Jepun Bakal Ditutup

Jepun atau dikenali juga sebagai negara ‘matahari terbit’ memiliki pelbagai jenis tarikan dan destinasi untuk menarik pelancong ke Jepun. Bagi anda yang sudah berkunjung ke Jepun, semestinya anda tahu akan kewujudan arcades permainan di sana.

Pastinya anda akan berasa sedih dengan perkhabaran ini kerana Tokyo Akihabara akan kehilangan satu daripada tarikan yang ada di situ. Difahamkan SEGA Arcades akan tutup operasi pada 30 Ogos 2020.

8月30日で閉店という、万世橋交差点角の第一半田ビルに入るセガ秋葉原2号館、現在は建物壁面に貼られた艦これアーケードの巨大広告で有名ですが、前身の秋葉原GiGO時代には『電脳戦機バーチャロン フォース』の等身大テムジンや、『CODE OF JOKER』の京極院沙夜の巨大広告も貼られてましたね。#akiba pic.twitter.com/OXJC7PUIkr

— 乙城蒼无(Otusiro, Aomu) (@aomu) August 2, 2020

Penutupan itu dikhabarkan kerana tiada permintaan daripada orang ramai dan juga penularan wabak COVID-19 menyukarkan untuk pusat permainan tersebut meraih keuntungan.

Untuk pengetahuan anda, SEGA Arcade ini telah dibuka sejak 2003 dan menjadi pusat tumpuan pelancong terutama sekali backpackers. Dalam notis penutupan, pihak SEGA Arcade telah mengucapkan terima kasih kepada para peminat diatas sokongan yang diberikan.

Tidak dapat dinafikan bahawa banyak perniagaan yang terpaksa ditutup sejak penularan wabak COVID-19 di seluruh dunia. Kongsikan kenangan manis anda di sini.

Tahukah anda bahawa robot Gundam di Jepun telah siap dibina? Klik pautan di bawah untuk ketahui lebih lanjut.

Robot Gundam Gergasi Dan Boleh Bergerak Yang Siap Dibina Ini Bakal Jadi Tumpuan Pelancong

Dua Lelaki Ini Tunjuk Bagaimana Naik ‘Roller Coaster’ Tanpa Menjerit Di Jepun

Toshimaen Ditutup Selepas 94 Tahun, Taman Tema Harry Potter Pula Dibuka Di Jepun Mulai 2023


Lebih 15 Tahun Menanti, Netizen Teruja Dengan ‘Comeback’ Drama Puteri Sempena Hari Raya

“Kita enjoy!”, itulah ungkapan popular dalam siri sitkom Puteri yang disiarkan pada tahun 2005. Pasti ramai masih ingat drama sitkom tersebut yang memaparkan kehidupan 3 orang kawan menyewa di rumah orang berada dan setiap episod ada sahaja ragam mereka mencuit hati.

Terbaharu, Nora Danish yang merupakan pelakon drama Puteri telah berkongsi bahawa drama Puteri Reunion sedang dalam pembikinan. Drama Puteri Reunion bakal ditayangkan pada Hari Raya Aidilfitri Pertama selama 4 hari berturut-turut di TV3, jam 10 pagi.

A post shared by Danish Nora (@noradanish)

Menerusi perkongsian tersebut, dapat dilihat watak Puteri, Kamala dan Anita bersatu kembali dalam drama tersebut. Pastinya, peminat drama Puteri sudah tidak sabar untuk menyaksikan ketiga-tiga watak tersebut bersama dalam drama tersebut.

Menjengah ke ruangan komen, rata-rata netizen berasa teruja dengan perkhabaran tersebut dan mengatakan pasti akan menonton drama itu apabila ditayangkan nanti.

Bukan itu sahaja, segelintir netizen juga berkongsi bahawa inilah drama yang ditunggu-tunggu setiap minggu suatu ketika dahulu. Malah, para netizen juga tidak sabar untuk mengimbau kembali nostalgia zaman remaja semasa menonton sitkom drama ini nanti.

Untuk pengetahuan anda, Puteri Reunion ini diarahkan oleh Amor Rizan dan diterbitkan oleh Padi Pictures. Ia juga bakal menampilkan pelakon asal seperti Nora Danish, Kanchana Devi, Nina Fazurina dan Beego.

Tahukah anda bahawa Senario juga bakal kembali menemui anda? Klik pautan di bawah untuk ketahui lanjut.

Netizen Teruja Senario Bakal ‘Comeback’ Dengan Filem Terbaru Arahan Aziz M. Osman

Mangsa Ini Dedah Modus Operandi ‘Scam’ Kerja Sambilan Selepas Rugi Hampir RM16,000

Keadaan Parkir Bawah Ice Rink Di Sunway Pyramid Cetus Kebimbangan Netizen


6 Sikap Suami Yang Merobek Perasaan Isteri Dan Menggoncang Rumah Tangga. #5 Paling Ketara

Tanggungjawab seorang lelaki yang bergelar suami bukanlah semudah menyebutnya bagi mereka yang sedar apa yang perlu di pikul di bahu mereka sebagai ketua keluarga.

Tapi adakalanya kerana gelaran ‘ketua keluarga’ ini jugalah, lelaki bersikap sedikit ‘alien’ kepada wanita yang bergelar isteri mereka sama ada secara sedar atau tidak.

Kami bawakan kali ini 6 sikap suami yang boleh melukakan perasaan isteri dalam diam dan buat isteri memendam rasa.

Menurut pakar psikologi Albert Maslow, PhD – empati adalah kebolehan untuk naluri / gerak hati dan keboleh untuk berkongsi perasaan dengan orang lain. Empati merupakan salah satu dari faktor penting dalam sebuah perkahwinan dan secara umumnya wanita mempunyai lebih empati berbanding lelaki.

Wanita mendambakan pasangan yang memahami perasaan dan mengambil berat tentang mereka. Tetapi inilah yang sering kali gagal dilakukan oleh lelaki.

Isteri sebenarnya mengharapkan suami menjadi pendengar setia kepada masalah mereka. Adakalanya mendengar saja sudah cukup, tanpa menawarkan penyelesaian.

Aha, anda fikir kaum isteri saja yang boros? Tidak sebenarnya.

Wanita (dan isteri) kelihatan boros kerana kebanyakan barang yang dibeli nilainya (dari segi harga barangan tersebut) adalah kecil.

Tapi sekali lelaki berbelanja, sebuah kereta Ferrari jawabnya (gurau saja, haha). Tapi hakikatnya bagi isteri yang mempunyai suami yang gila kereta akan faham berapa banyak suaminya sanggup belanjakan untuk ‘make-up’ kereta mereka.

Ketahuilah wahai suami, membeli belah barang yang bernilai tinggi tanpa berbincang dengan isteri hingga menjejaskan aliran perbelanjaan bulanan keluarga boleh melukakan hati isteri. Terasa seperti isteri adalah orang kedua dan tidak penting dalam perkahwinan anda.

Sebagai pemimpin dalam keluarga, ini bukanlah tiket untuk seorang suami membuat keputusan secara bersendirian dan membelakangkan isteri.

Hakikatnya perkahwinan adalah perkongsian hidup suami dan isteri. Seharusnya segala keputusan dibincangkan bersama apatah lagi jika ia melibatkan masa depan perkahwinan anda, sama ada dari sudut kewangan, pelaburan, pendidikan anak-anak dan masa depan rumah tangga anda.

3. Mementingkan diri sendiri dalam hubungan seksual

Oh, ini isu dalam kelambu. Memang sukar untuk dibincangkan secara terbuka. Tapi inilah kenyataan yang agak pahit.

Di bilik tidur, sesetengah lelaki lupa atau lebih teruk lagi, belum lagi dapat memahami bahawa seorang isteri sebenarnya memerlukan lebih dari sekadar hubungan intim. Isteri anda perlukan belaian dan kasih sayang.

Menurut Albert Maslow, “membuat isteri berasa disayangi, diperlukan dan dihargai – itulah asas untuk meransang isteri anda.”

Bagi pakar psikologi Gloria Vanderhorst, PhD pula, “lelaki menganggap hubungan intim di bilik tidur sebagai satu cara yang cukup untuk menjadikan mereka rasa rapat dengan seorang isteri, tetapi hakikatnya wanita medambakan belaian sebelum melakukan hubungan intim.”

Mendengar tidak bermakna mengangguk-angguk setiap kali isteri anda menjelaskan apa yang mengganggu fikirannya sedangkan anda pula memikirkan cara untuk menyelesaikan masalah. “Lelaki cenderung untuk menganalisis situasi dan mencari beberapa pilihan penyelesaian.

Apa yang seorang isteri perlukan adalah suaminya turut terlibat secara aktif dalam perbualan dengannya dan bukannya cuba untuk menjadi ‘a hero to save the day’. Menunjukkan anda prihatin dengan apa yang sedang dialami oleh isteri dan mengambil berat tentang emosinya merupakan antara perkara yang sangat memberi kesan mendalam dalam diri seorang isteri. Di waktu-waktu begini suami yang menjadi sahabat adalah sesuatu yang diperlukan oleh seorang isteri , ujar Vanderhorst.

Mendengar luahan perasaan seorang isteri itu sangatlah penting. Tapi itu tidak bermakna sebagai suami anda perlu pendam perasaan anda pula dan tidak menyuarakan apa yang terbuku di hati kepada isteri anda.

Hakikatnya tidak ramai suami yang boleh berkongsi dan meluahkan masalah mereka kepada isteri dan ianya memerlukan dorongan yang kuat dan keberanian dari dalam diri bagi seorang lelaki.

Tidak berkongsi perasaan dengan isteri anda sebenarnya sesuatu yang agak menyecewakan bagi seorang isteri. Ramai lelaki bagaimanapun berfikir mereka perlu menyembunyikan perasaan mereka kerana itu akan menyebabkan mereka kelihatan lemah dimata isteri. Itu satu kesilapan.

Tidak berkongsi emosi dengan isteri sebenarnya boleh menyebabkan isteri anda terasa seperti kehilangan hubungan rapat dengan suaminya. Kata nak sehidup semati, tapi ada masalah tak nak cerita dengan isteri, gitu adanya.

Menjadi seorang suami tidak bermakna anda berhak menyalahgunakan kuasa sewenang-wenangnya .

Menurut Albert Maslow, lelaki cuba untuk mendapatkan apa yang mereka mahu dengan menjadi dominan dan dengan cara memerintah. Sebagai makhluk bernama isteri pastinya wanita akan terasa.

Pakar psikologi Gloria Vanderhorst juga bersetuju dengan ini. Beliau mengatakan bahawa “kedudukan kuasa” yang lelaki sering letakkan diri mereka pada dasarnya bukan membantu hubungan suami isteri menjadi lebih baik, tetapi yang penting adalah adalah sokongan, kasih sayang dan saling menghormati “kata beliau.

Jika ada antara para suami yang tidak dapat menerima hakikat ini ingin kami nyatakan bahawa lelaki dan wanita itu memang berbeza. Tapi percayalah adakala perkara remeh dan tabiat yang cuba anda tukar ini boleh memberi impak yang besar kepada pasangan anda, dan membuat mereka rasa lebih gembira.

Apatah lagi jika anda sebagai seorang suami yang menyedari dan mengakui kesilapan diri dan berusaha untuk membetulkannya. Ia bukan sahaja akan membantu perkahwinan anda ke arah yang lebih baik tetapi turut memberi impak positif dari segi kesihatan fizikal dan emosi anda dan pasangan.

Menurut pakar psikologi Gloria Vanderhorst, PhD – tekanan dan perasaan negatif berulang kali yang tidak ditangani dengan baik boleh memberi kesan secara fizikal dan psikologi kepada sesebuah perkahwinan, tidak kira sama ada ianya berpunca dari dalam perkahwinan atau dari aktiviti harian individu itu termasuk tekanan dari tempat kerja.

BACA : 5 Sikap Isteri Yang Boleh Membunuh Perasaan Sayang Suami Dan Meruntuhkan Rumah Tangga


Lebih 1,700 Rakyat Malaysia Dari Komuniti LGBT Di Hantar Ke Kem Pemulihan Tahun Ini

Pada tahun ini, Kerajaan Malaysia dilaporkan telah menghantar 1,733 rakyat Malaysia dari komuniti lesbian, gay, bisesksual dan transgender (LGBT) ke kem pemulihan yang dikendalikan oleh Jabatan Kemajuan Islam Malaysia (JAKIM), lapor The Malaysia Insight.

Dalam jawapan bertulis kepada parlimen, Perdana Menteri, Ismail Sabri Yaakob menyatakan bahawa program yang dikenali sebagai Mukhayyam merupakan inisiatif kerajaan Malaysia untuk memulihkan ‘gaya hidup’ dan ‘orientasi seksual’ mereka yang berada di dalam kelompok LGBT.

“Kerajaan serius dengan isu yang melibatkan golongan LGBT di negara ini kerana Malaysia adalah negara yang menganut agama Islam.” kata Ismail Sabri menjawab pertanyaan yang diajukan oleh seorang anggota parlimen, Abdullah Sani Abdul Hamid, mengenai langkah-langkah yang diambil oleh kerajaan bagi menangani masyarakat LGBT di Malaysia.

Ismail Sabri menjelaskan bahawa mereka yang dihantar ke kem diajar tentang agama, kesihatan, HIV dan AIDS oleh JAKIM, dan program ini adalah kerjasama dengan beberapa jabatan Islam negeri, Kementerian Kesihatan, majlis agama negeri dan pihak berkuasa zakat (sedekah).

“Mana-mana individu yang melanggar undang-undang harus menghadapi tindakan. Namun, pada masa yang sama, mereka harus dibimbing dan diberi perhatian agar mereka dapat kembali ke jalan yang benar.”

Tahun lalu, sambutan hari wanita yang sepatutnya diraikan untuk menghargai para wanita telah ‘dirampas’ oleh tunjuk perasaan mereka yang dari komuniti LGBT. Klik pautan di bawah untuk bacaan lanjut.

Sambutan Hari Wanita Sedunia Jadi Medan LGBT ‘Tunjuk Perasaan’?

TERKINI: Qatar Benarkan Bendera Pelangi Dan LGBT Berkibar Di Stadium Piala Dunia 2022

Lagu Akhir Zaman Bunkface Dikecam Kerana Bantah LGBT


Lebih 17,000 Retweets, Ini Resipi Enak Dan Mudah Yee Mee Sizzling Ala ‘Food Court’

Setiap kali berkunjung ke pasaraya seperti Tesco atau Giant, pasti ada daripada anda yang sering menikmati makanan di food court pasaraya tersebut. Menu yang menjadi pilihan ramai semestinya yee mee sizzling, nasi sizzling dan sebagainya dimana sedap dimakan panas-panas.

Disebabkan sekarang sedang dalam Perintah Kawalan Pergerakan (PKP), anda mesti teringin untuk nikmati kelazatan yee mee sizzling di food court pasaraya, bukan? Apa kata anda ikuti resipi yee mee sizzling ala food court oleh pengguna Twitter @anisaniesa dijamin sedap ini.

Kalau teringin nak makan Yee Mee Sizzling ala-ala Tesco tapi payah nak dapat sekarang, you guys boleh cuba buat sendiri kat rumah. Tak nak Yee Mee nak ganti nasi pun boleh.

Niess share resepi bawah ni. Mana tahu ada yang teringin nak cuba. Senang sangat, bahan pun simple✨ pic.twitter.com/2RIh8fkA5o

— Niesh Noshh Jual The Ordinary (@anisaniesa) April 8, 2020

1. Halia (2-3 inci)
2. Bawang putih (5 ulas)
3. Ladang hitam (1-2 sudu kecil)
4. Cili kering (5-7 keping)
5. Ayam (ikut suka)
6. Air (2-3 cawan)
7. Sos tiram (4 sudu besar)
8. Kicap pekat (3 sudu besar)
9. Kicap manis (3 sudu besar)

10. Serbuk lada hitam (1 sudu besar)
11. Kiub pati ayam (1 kiub)
12. Tepung jagung (3-4 sudu besar)
13. Gula (secukup rasa)
14. Garam (secukup rasa)
15. Cendawan (ikut suka)
16. Sawi (ikut suka)
17. Telur (ikut suka)
18. Yee Mee atau nasi

1. Mula-mula hiris bawang putih dan halia dan tumbuk secara tradisional, tidak perlu lumat.

2. Seterusnya, masukkan lada hitam tadi juga dan tumbuk lagi.

3. Panaskan minyak dan masukkan bahan-bahan yang sudah ditumbuk tadi.

4. Tumis dan masukkan cili kering serta tumis sampai nampak perang.

5. Dah agak perang boleh masukkan ayam. Ayam terserah nak ada tulang ke, isi ayam sahaja ke, ikut selera masing-masing.

6. Apabila ayam sudah nampak masak sikit, masukkan air dalam 3 cawan.

Bila ayam dah nampak masak sikit, masukkan air. Letak 3 cawan, awak nak letak lebih sikit pun boleh tapi jangan sampai melimpah ruah kualinya. pic.twitter.com/Tc62MPLVSj

7. Kemudian, apabila sudah menggelegak sikit, masukkan sos tiram, kicap pekat, kicap manis dan serbuk lada hitam.

8. Masukkan kiub pati ayam dan kecilkan api sikit masa ini.

9. Selepas itu, bancuh tepung jagung bersama air dalam belas lain dan masukkan kedalam kuah tadi.

Dia akan jadi pekat macam ni ya. Kalau dah pekat gini maksudnya dah cantik. Tak perlu nak overdose bancuhan tepung jagung lagi. pic.twitter.com/bInBrJzTHb

10. Selepas kuah dah pekat, masukkan cendawan.

11. Masukkan gula dan garam secukup rasa. Kacau dan kacau.

Ini Niess dah ganti kuali kecil sebab nak masukkan telur. Kalau masuk dalam bekas kuah tadi tak jadi lah telur separuh masak. Tak nampak, tenggelam. Silap hari bulan termasak tanpa sengaja telurnya. Kita nak half cook baru lah sedap pic.twitter.com/JfuR1CAET7

13. Dalam bekas lain, rebus Yee Mee dengan air sehingga kembang.

14. Selepas itu, masukkan Yee Mee dalam kuah dan panaskan ia.

15. Masukkan telur jika anda ingin makan bersama telur dan siap.

Nanti macam ni lah kejadian dia. Telur kuningnya pecah :’) pic.twitter.com/rtcEMWucVJ

Mudah sahaja rupanya cara ingin buat Yee Mee Sizzling ini. Jika teringin nak nikmati Yee Mee Sizzling saat ini bolehlah cuba buat sendiri di rumah.

Tidak lengkap makan Yee Mee Sizzling tanpa minuman dalgano coffee. Ikuti resipi dalgano coffee dan banyak lagi pada pautan di bawah ini.

Dalgona Coffee Jadi Kegilaan Netizen, Ini 5 Resipi Dalgona Lain Yang Anda Boleh Cuba Di Rumah

Resipi Dumplings Udang Viral Yang Mudah Dan Lazat Anda Boleh Cuba Di Rumah

Ini Resipi Ringkas Puding Roti Sos Kastard Lemak Berkrim Yang Anda Boleh Cuba


Lebih 180,000 Pendatang Asing Tanpa Izin Dihantar Pulang Di Bawah Progam ‘Back For Good’

Awal Disember tahun lalu, kita dikejutkan dengan statistik yang diumumkan oleh Ketua Audit Negara bahawa hampir 95% daripada pelancong China dan India yang melawat Malaysia tiada rekod keluar.

Peratusan yang membawa kepada jumlah 100,000 orang itu merupakan penyumbang terbesar kepada lambakan pendatang asing tanpa izin di negara ini sehinggakan menjadikan Malaysia sebagai ‘syurga’ buat mereka.

Dalam usaha menangani isu ini, pihak imigresen telah menjalankan program pengampunan Back For Good (B4G) yang bermula sejak 1 Ogos  lalu sehingga tengah malam semalam (31 Disember).

Di bawah program B4G ini, mana-mana imigran yang tidak mempunyai dokumen sah boleh menyerah diri dan membayar denda untuk dihantar pulang ke negara asal mereka.

Hasil daripada program tersebut, malam tadi pejabat imigresen didapati dipenuhi dengan kehadiran golongan imigran yang datang melakukan permohonan saat akhir. Perkara ini membawa kepada jumlah terkumpul adalah lebih daripada 180,000 orang.

Untuk makluman semua, bermula hari ini (1 Januari 2020), kerajaan telah melakukan pengecualian visa selama setahun dengan tempoh lawatan terhad kepada 15 hari tanpa tempoh lanjutan bagi pelancong India dan China yang mana mereka perlu melakukan perjalanan ke Malaysia dalam tempoh tiga bulan selepas berdaftar dalam sistem pendaftaran dan maklumat perjalanan elektronik.

Dikepilkan beberapa artikel berkaitan dengan warga asing yang sesuai untuk dijadikan bahan bacaan tambahan. Klik pautan di bawah untuk bacaan lanjut.

Malaysia Tawarkan Pengecualian Visa Buat Pelancong China Dan India Bermula Tahun Hadapan

Kemudahan Visa ‘Dicabuli’, Lebih 95% Pelancong China Dan India Tiada Rekod Keluar Malaysia


Lebih 2 Juta Rakyat Malaysia Adalah Pendatang Di Singapura

Rakyat Malaysia mencatatkan angka tertinggi sebagai migran terbesar di tanah Singapura pada 2019, memetik data yang dikeluarkan oleh Pertubuhan Bangsa-Bangsa Bersatu (PBB).

The Straits Times (ST) melaporkan bahawa kumpulan ini termasuk penduduk tetap, pemegang pas pekerja dan tanggungan mereka, pelajar dan pemegang pasport.

Memetik data Jabatan Hal Ehwal Ekonomi dan Sosial PBB menunjukkan bahawa peratusan warga asing di Singapura adalah tiga kali ganda lebih tinggi sejak tiga dekad yang lalu.

Ia meningkat daripada 24 peratus (727,000) penduduk pada tahun 1990 kepada 44 peratus (2.15 juta) pada tahun 2019.

Ini menjadikan peratusan migran di Singapura sahaja adalah 10 kali ganda lebih tinggi daripada purata global pada tahun 2019.

Selain Malaysia, China dan Indonesia juga berada di tempat tiga teratas bagi migran yang berpindah ke Singapura – India dan Pakistan melengkapkan senarai lima teratas.

Migran yang datang dari Malaysia dilihat jauh meninggalkan dua negara di tempat tiga teratas. China mencatatkan jumlah lebih 380,000 penduduk yang berada di Singapura, manakala Indonesia pula mencatat 130,000 – berbeza pada tahun 1990 apabila mereka hanya mencatatkan 21,000 orang sahaja.

Dari segi jantina pula, data dari PBB menunjukkan bahawa lebih 60 peratus adalah wanita dengan majoritinya berusia 20 hingga 64 tahun.

ST menambah bahawa angka ini berdasarkan daripada data awam dari Jabatan Perangkaan Singapura. Kerajaan Singapura tidak pernah menerbitkan angka mengenai asal-usul migran mengikut setiap negara.

Kuasa membeli Singapura telah menjadikan rakyat mereka antara yang terkaya di dunia. Klik pautan di bawah untuk membaca.

226,000 Warga Singapura Terdiri Daripada Kumpulan 1% Terkaya Dunia

9 Bulan Kajian Dengan Kos RM5 Juta Bagi Mengkaji Jambatan Ketiga Malaysia – Singapura

Rakyat Malaysia Sanggup Lakukan Apa Sahaja Kerja Di Singapura, Tetapi Tidak Di Negara Sendiri


Lebih 20 Penumpang Cedera, Kereta Api Bawah Tanah Brooklyn Dilaporkan Menjadi ‘War Zone’

Sekurang-kurangnya 10 penumpang kereta api bawah tanah Brooklyn ditembak oleh seorang lelaki yang memakai topeng gas dan jaket keselamatan berwarna hijau yang melemparkan bom asap ke dalam kereta api untuk mengalih perhatian orang ramai ketika waktu puncak sebelum melepaskan tembakan.

Menurut laporan NBC New York, terdapat kira-kira 19 orang lagi tercedera dalam kejadian yang berlaku pada kereta api yang Manhattan di stesen 36th Street dan Fourth Avenue di Sunset Park sekitar 8:30 pagi. Pihak polis mempercayai suspek masih lagi bebas selepas insiden terbabit berlaku.

Satu sumber terdekat dengan penyiasatan memaklumkan bahawa pistol yang digunakan suspek mungkin ‘tersekat’, sekaligus dapat menghalangnya daripada melepaskan lagi tembakan. Senjata terbabit ditemui di tempat kejadian bersama-sama beg, bom asap dan bunga api.

Terrible visuals of panic at the #Brooklyn station in New York after the mass shooting. 16 people believed to be injured in New York City subway attack. Suspect was wearing a gas-mask and threw munitions & began shooting. Not being investigated as terror. pic.twitter.com/08Z6hcTmxx

— Aditya Raj Kaul (@AdityaRajKaul) April 12, 2022

Penemuan barang-barang itu menguatkan lagi teori bahawa serangan itu telah dirancang ke atas penumpang transit Bandar New York, kata sumber dan pegawai polis.

Penguatkuasa undang-undang percaya suspek telah menyewa sebuah van U-Haul dan memandunya ke New York dari Pennsylvania pada hari Isnin, berdasarkan data pembaca plat lesen dan maklumat lain.

Pasukan penyiasat memperoleh rakaman video dari jam 5 pagi Selasa berhampiran tempat van itu ditemui diletakkan menunjukkan seorang lelaki yang sepadan dengan keterangan penyerang kereta api bawah tanah itu muncul dari van yang sama.

Multiple people shot in the 36th street station in Brooklyn. Multiple undetonated devices also found. Be careful out there. Definitely avoid the subway today. This was a terrorist attack.

CREDIT: Angry_yeti / IG pic.twitter.com/9XYZcmT8BH

Lima daripada mangsa tembakan dikatakan cedera parah, bagaimanapun tiada kematian dilaporkan. Manakala pistol yang digunakan masih belum dikenal pasti lagi. Ada saksi berkata mereka terbau petrol pada keseluruhan kereta api itu dan sumber dari penguatkuasa undang-undang kemudian berkata sebotol semburan petrol ditemui di tempat kejadian.

Bagaimanapun, Pesuruhjaya NYPD, Keechant Sewell memberi jaminan kepada warga New York dalam sidang akhbar bahawa tidak ada alat letupan yang ditemui pada mana-mana gerabak kereta api bawah tanah pada masa ini.

Pegawai penguatkuasa undang-undang dari Philadelphia telah bergegas ke Jersey City dan Newark bagi meningkatkan keselamatan di hab transit sebagai langkah berjaga-jaga.

Seorang lelaki berpakaian seperti ‘Joker’ telah membakar kereta api dan menikam penumpang kerana dia mahu dijatuhkan hukuman mati. Baca lebih lanjut melalui pautan di bawah.

‘Joker’ Jepun Bakar Kereta Api, Tikam Orang Ramai Hingga 17 Penumpang Tercedera

Lima Orang Awam Mati Kena Panah Dalam Serangan Rambang Di Norway


Lebih 23K ‘Shares’, Resipi Almond Cluster Yang Sedap Dan Mudah Gunakan 2 Bahan Sahaja

Setiap kali kita menjalani ibadah puasa pasti kita akan sibuk membuat persiapan sambutan Aidilfitri pula. Bukan sahaja membeli pakaian baru, langsir baru dan sebagainya serta paling utama kuih raya.

Kuih raya penting untuk dihidangkan kepada tetamu yang berkunjung ke rumah. Kali ini, kami ingin kongsikan resipi ‘Almond Cluster’ yang sedap dan mudah dibuat di rumah.

Perkongsian resipi oleh Zaharah Ramin di Facebook ini telah mendapat lebih 23K Shares. Jom kita ikuti perkongsian beliau.

1.Coklat (Cadbury atau Coin Beryl)
2. Badam

1. Bakar badam sehingga rangup dan berwarna kekuningan dalam 20 minit.

2. Cairkan coklat dengan menggunakan double boil.

3. Kemudian, ambil badam yang telah dibakar tadi dan campurkan ke dalam coklat yang sudah dicairkan, lalu gaul hingga rata.

4. Sudukan ikut saiz yang anda inginkan di atas kertas minyak.

5. Akhir sekali, masukkan ke dalam peti sejuk supaya coklat mengeras dan siap. *Jika guna coklat Beryl boleh simpan dalam balas selepas coklat mengeras kerana tidak akan cair.

Semoga perkongsian ini bermanfaat untuk anda dan bolehlah anda buat Almond Cluster ini untuk dinikmati di Hari Raya Aidilfitri nanti ataupun buat sekarang untuk dinikmati ketika moreh. Selamat mencuba!

Sementara itu, anda boleh ikuti pelbagai resipi menarik di The Vocket pada pautan di bawah ini.

Lebih 1.6K ‘Shares’, Ini Resipi Mudah Lemang Guna Air Fryer Dijamin Sedap Seperti Dibakar

Persis Beli Di Bazar Ramadan, Ini Resipi Murtabak Daging Yang Padat, Sedap Dan Ringkas

Lebih 12K ‘Shares’, Ini Resipi Roti Mexican Ala Roti Boy Yang Gebu Dan Lazat


Lebih 3.4K ‘Shares’, Ini Resipi Bubur Lambuk Yang Senang Guna Periuk Nasi Dijamin Sedap

Setiap kali tibanya bulan Ramadan, bubur lambuk merupakan antara menu yang menjadi kegemaran ramai. Bukan sahaja sedap tetapi juga penuh dengan rasa kasih sayang kerana kebiasaanya bubur lambuk disediakan secara gotong-royong di masjid dan surau sebagai aktiviti tahunan ketika bulan Ramadan.

Disebabkan kita masih dalam Perintah Kawalan Pergerakan dan tidak dibenarkan berkumpul, pastinya tiada aktiviti bergotong-royong sediakan bubur lambuk di masjid atau surau. Apa kata anda buat sendiri bubur lambuk di rumah dengan ikuti perkongsian pengguna Facebook Nur Haziqah yang mudah menggunakan periuk nasi. Jom kita mulakan!

1) 1/2 pot beras – basuh, rendam selama 15 minit dan toskan.
2) Daging – dihiris kecil, basuh dan toskan.
3) Perencah sup adabi 1 bungkus.
4) Daun sup – dihiris kecil.
5) 1 batang carrot – potong dadu.
6) 1 biji ubi kentang – potong dadu.
7) 4 ulas bawang putih.
8) 5 ulas bawang merah.
9) 2 inch halia.
10) 1/2 sk serbuk lada hitam.
11) 100 ml santan.
12) 2 liter air.
13) Bawang goreng.
14) Gula dan garam.

1) Kisar halia, bawang putih dan bawang merah dengan sedikit air sehingga halus.

2) Panaskan minyak dan tumis bahan yang dikisar tadi sehingga naik bau.

3) Kemudian, masukkan 1 bungkus perencah sup dan kacau.

4) Masukkan daging dan kacau dalam 1 minit.

7) Masukkan air, ubi kentang dan carrot.

9) Bila beras dah kembang, masukkan santan, gula, garam, serbuk lada hitam, daun sup dan bawang goreng.

10) Kacau sebati dan masak lagi sehingga beras hancur. Siap.

Mudah sahaja rupanya untuk buat bubur lambuk ini. Semoga perkongsian ini bermanfaat untuk anda dan anda dapat berkongsi bubur lambuk ini bersama keluarga dan juga jiran tetangga.

Buat anda yang tidak tahu ingin masak apa untuk berbuka, apa kata ikuti resipi menarik pada pautan di bawah ini.

Resipi Ayam Goreng Yang Sedap Dan Senang Khas Buat Penggemar KFC Ini Raih 2.5K ‘Shares’

Lebih 23K ‘Shares’, Resipi Almond Cluster Yang Sedap Dan Mudah Gunakan 2 Bahan Sahaja


Lebih 3.6K ‘Shares’, Ini Resipi Phad Kra Phao Yang Sedap Untuk Dicuba Penggemar Makanan Thailand

Thailand merupakan antara destinasi pilihan ramai rakyat Malaysia kerana terdapat banyak tempat menarik untuk diterokai. Bagi anda yang sering berkunjung ke Thailand, pasti anda merindui makanannya yang sedap.

Oleh itu, kali ini kami akan kongsikan kepada anda resipi Phad kra Phao yang sedap dan pasti akan membuatkan anda mengimbau memori anda di Thailand. Jom ikuti perkongsian resipi Azwa Muhammad ini.

Ayam dicincang halus, 5 sudu besar sos ikan, 2 sudu besar kicap, 1 sudu kecil secukup rasa, 2 sudu besar gula dan daun selasih ikut suka.

Sebiji bawang merah, 4 ulas bawang putih dan 8 cili api merah.

1) Panaskan minyak dan masukkan bahan tumbuk tadi lalu kacaukan ia sehingga layu sedikit.

3) Selepas itu,  masukkan kicap, sos ikan, Secukup rasa, gula dan daun selasih.

4) Kacaukan sampai ayam masak dan rasa sebati.

5) Akhir sekali hidangkan ia dengan nasi putih dan telur mata. Siap!

Tunggu apa lagi? Bolehlah anda buat untuk iftar pada hari ini. Cara nak buatnya memang senang.

Semoga perkongsian ini sedikit sebanyak akan memudahkan anda untuk merancang menu iftar setiap hari. Untuk lebih banyak resipi menarik, apa kata klik sahaja pautan di bawah.

Resipi Creme Brulee Lemak Berkrim Yang Sedap Dan Mudah Dibuat Ini Raih 1.2K ‘Shares’

Lebih 6K ‘Shares’, Ini Resipi Wantan Mee Yang Sedap Dan Mudah Pasti Buat Anda Terliur

Resipi Mudah Coklat Chip Ala Famous Amos Guna Air Fryer Dijamin Sedap Yang Raih 1K ‘Shares’


Lebih 3 Tahun Menyepi, Peminat Gembira CNBLUE Bakal Buat ‘Comeback’ 17 November Ini

Baru-baru ini peminat CNBLUE dikejutkan dengan berita gembira apabila kumpulan pop rock terkenal itu bakal mengeluarkan album terbaharu mereka selepas sambung kontrak dengan FNC Entertainment.

Hari ini, kami ada satu lagi berita gembira untuk anda. Setelah lebih 3 tahun menyepi, CNBLUE bakal kembali pada 17 November 2020. Siapa yang tidak teruja dengan berita comeback kumpulan yang disayangi ini? Pastinya peminat K-pop yang lama terutama sekali BOICE adalah diantara yang paling gembira mendengarnya.

Menurut sumber, berita gembira ini disahkan oleh sumber dari FNC Entertainment sendiri. Kemunculan semula pada kali ini adalah kemunculan pertama mereka sebagai trio yang merangkumi Jung Yong-hwa, Kang Min-hyuk dan Lee Jung-shin.

Bagi anda yang tidak tahu, CNBLUE pada asalnya mempunyai empat orang ahli tetapi seorang dari ahli kumpulan ini telah pun menarik diri dan meninggalkan kumpulan kerana skandal yang dihadapinya.

Kemunculan terakhir CNBLUE pula ialah pada Mac 2017 yang lepas. Mereka mengeluarkan album mini bertajuk “7°CN” berserta judul utama “Between Us” dan kemudiannya kesemua ahli kumpulan tersebut berehat bagi melengkapkan latihan khidmat ketenteraan mereka setelah mengeluarkan album Jepun pada bulan Oktober tahun yang sama.

Setelah bertahun lamanya, pasti anda teruja bukan? Pada November tahun ini juga, CNBLUE bakal membintangi rancangan realiti di tvN yang bertajuk “Don’t Call My Name – CNBLUE’s Secret Trip”.

Wah, nampaknya bulan November ini bulan yang paling mengembirakan para BOICE dan juga paling sibuk buat CNBLUE!

Sementara ada menantikan kemunculan semua trio kacak ini, mari baca berita menarik tentang selebriti Korea Selatan yang lain, khabarnya ada yang mempunyai aset hartanah mencecah RM298 juta! KLIK pautan di bawah untuk baca.

9 Selebriti Terkenal Korea Yang Miliki Aset Hartanah Bernilai Sehingga RM298 Juta

Kumpulan K-Pop Baru ‘aespa’ Bawa Konsep Berbeza Dengan Gabungan Ahli Virtual Dan Realiti

Siap Sedia VIP, G-Dragon Bakal Kembali Dengan Album Solo


Lebih 30 Haiwan Terbunuh Selepas Zoo Terbakar Disebabkan Sambutan Tahun Baharu

Berpuluh-puluh haiwan termasuk kera, monyet, kelawar dan burung dibakar hidup-hidup disebabkan kebakaran yang melanda pada minit pertama tahun 2020.

Kebakaran di Zoo Krefeld, barat laut Jerman itu disebabkan bunga api yang dipasang ketika meraikan tahun baharu, lapor polis yang bergegas ke tempat kejadian pada pukul 12.38 pagi.

Beberapa saksi melaporkan bahawa mereka telah melihat sebuah tanglung dibakar berdekatan dengan kawasan zoo dan ia dikuatkan lagi apabila polis menjumpai tiga tanglung sejurus selepas kebakaran.

Polis dilaporkan menjalankan siasatan di bawah ‘kecuaian menyebabkan kebakaran’ dan berharap dapat menyiasat dari mana tanglung itu hadir.

Zoo dalam satu kenyataannya menyatakan bahawa keseluruhan rumah kera telah terbakar dan lebih 30 ekor haiwan, termasuk lima ekor orang utan, gorila berusia 48, cimpanzi, monyet, kelawar dan burung terbunuh dalam kejadian tersebut.

Hanya dua cimpanzi yang dapat diselamatkan dari api oleh anggota bomba. Mereka mengalami luka kebakaran tetapi berada dalam keadaan stabil, kata pengarah zoo Wolfgang Dressen.

Persatuan perlindungan haiwan Jerman meminta agar penguatkuasa mengharamkan penggunaan api di sekitar kawasan zoo, ladang dan kandang.

Kebakaran maut itu adalah ‘bukti yang mengerikan mengenai kesan dramatik untuk haiwan’ daripada perayaan ‘tidak terkawal’, kata kumpulan itu.

Lihat bagaimana sambutan tahun baharu di Putrajaya. Klik pautan di bawah untuk membaca.

Netizen Kagum Dengan Keunikan Visual Sambutan Tahun Baharu Di Putrajaya

Ini 20 Perkara Yang Bakal Jadi Tumpuan Menjelang Tahun 2020

10 Ramalan Pelik Yang Akan Berlaku Menjelang Tahun 2020


6 Smartwatch Bajet Yang Anda Boleh Dapatkan Di Bawah RM200 Untuk Menjejak Jumlah Langkah

Salah satu aksesori terbaik yang orang ramai dapatkan untuk mengamalkan gaya hidup sihat adalah smartwatch bajet. Buat mereka yang mahu berjinak, terdapat sejumlah pilihan daripada harga premium sehingga mampu milik.

Anda pasti bingung untuk memilih smartwatch bajet lebih-lebih lagi buat individu yang baru mahu berjinak dalam memulakan gaya hidup sihat. Oleh itu, mari kita lihat enam pilihan jam pintar bajet yang boleh didapatkan di bawah RM200 menerusi Shopee.

Pertama sekali, sebuah model jam pintar keluaran Lenovo yang multifungsi dengan rekaan yang cukup sleek. Dengan skrin IPS bersaiz 1.69-inci, anda boleh melihat dan menavigasi sejumlah ciri menerusinya dengan mudah. Bezel yang nipis juga menawarkan paparan yang lebih luas untuk memaparkan informasi.

Terdapat pelbagai ciri kesihatan menarik yang ditawarkan termasuklah penjejak kadar degupan jantung dan tidur secara automatik serta hadir dengan lebih 23 mod sukan untuk menjejak tahap aktiviti dari semasa ke semasa. Malah, terdapat ciri kalis air IP67 yang memberikan jam pintar tersebut lebih tahan lasak.

Kini anda boleh mendapatkan sebuah jam pintar bajet keluaran Lenovo dengan harga serendah RM115.80 sahaja di Shopee.

Colmi C60 ini hadir dengan skrin bersaiz 1.9-inci yang boleh memaparkan pelbagai notifikasi dengan jelas termasuklah mesej di media sosial dan menjawab panggilan menerusinya. Dengan bekalan bateri sebesar 210mAh, anda boleh mengharungi sehingga tujuh hari lamanya.

Antara ciri kesihatan yang ditawarkan kepada anda seperti pengesan aktiviti sepanjang hari, 19 mod sukan, penjejak kadar degupan jantung, Sp02 dan banyak lagi. Untuk menjamin aktiviti anda akan dijejak walau di mana jua, ia hadir dengan ciri kalis IP67 yang mampu melindungi jam daripada air dan juga bendasing.

Anda boleh dapatkan jam Colmi C60 ini dengan harga RM129.90 menerusi Shopee.

Selain itu, jenama realme juga sedia membawakan sebuah jam pintar bajet yang bukan sahaja tampak minimalis malah mampu menjejak pelbagai aspek kesihatan seharian anda. Jam ini dilengkapi dengan sensor bergred profesional sekaligus dapat memberikan maklumat yang lebih tepat dan lengkap.

Ditambah pula dengan aplikasi realmeLink, kesemua maklumat kesihatan yang dijejaki boleh diakses dengan mudah menerusi peranti pada bila-bila masa oleh para pengguna. Seperti jam pintar lain, anda juga boleh memakai jam pintar ini untuk aktiviti lasak termasuklah berenang kerana mempunyai ciri kalis air IPX68.

realme TechLife Watch S100 ini sedia ditawarkan dengan harga RM139 melalui Shopee.

Beli Sekarang realme TechLife Watch S100

Seterusnya, Xiaomi turut menawarkan sebuah model jam pintar bajet yang menjadi pilihan popular di kalangan pengguna tempatan. MiBro Lite menampilkan rekaan yang berbeza iaitu berbentuk bulat yang tampak lebih kasual dalam masa yang sama lengkap dengan sejumlah ciri kesihatan terkini.

Antara ciri kesihatan yang ditawarkan termasuklah penjejak aktiviti sukan, penjejak oksigen dalam darah, penjejak rutin tidur untuk meningkatkan kualiti tidur dan banyak lagi. Bateri sebesar 230mAh mampu memberikan tempoh operasi jam sehingga lapan hari lamanya.

Anda boleh dapatkan jam pintar MiBro Lite ini dengan harga RM162.90 di Shopee.

Beli Sekarang Xiaomi MiBro Lite Smartwatch

Model HAYLOU RT2 HD juga membawakan rekaan yang kasual sekaligus sesuai digunakan untuk tujuan bersenam atau pun majlis formal. Selain saiz yang kompak, terdapat beberapa sensor yang disertakan untuk menawarkan maklumat kesihatan di dalam seharian anda.

Untuk meningkatkan produktiviti pengguna, anda boleh mengawal muzik, mengetahui cuaca harian, notifikasi dari pelbagai aplikasi dan ciri menjejak telefon yang hilang. Jam ini juga mempunyai penarafan kalis air IPX68 yang boleh dibawa sehingga ke dalam 1 meter di dalam air.

Buat anda yang berminat dengan jam ini, kini jam HAYLOU ini ditawarkan pada harga RM169.99 di Shopee.

Akhir sekali, Amazfit selaku jenama terkemuka jam pintar dan band yang menfokuskan kesihatan turut menawarkan sebuah model premium di bawah harga RM200. Jam Amazfit ini ditawarkan dengan paparan skrin HD yang baik untuk memaparkan pelbagai maklumat dengan jelas serta mudah dinavigasi.

Untuk aspek kesihatan, jam ini sedia membawakan pelbagai jenis ciri penting untuk digunakan oleh pengguna lelaki mahupun wanita menerusinya. Malah, jam ini mempunyai 60 jenis mod sukan yang boleh diterokai oleh pengguna. Menariknya, terdapat fungsi GPS terbina yang boleh memberikan bacaan jarak dan kelajuan dengan tepat.

Kini anda boleh dapatkan jam pintar Amazfit ini dengan harga RM199 melalui Shopee.

Beli Sekarang Amazfit Bip U Pro Smartwatch

Berdasarkan pemerhatian senarai di atas, jam pintar yang paling berbaloi untuk dibeli sudah semestinya Amazfit Bip U Pro kerana sudah terjamin kualitinya bersama sejumlah ciri menarik untuk aspek kesihatan seperti yang dimahukan ramai. Malah, anda boleh mengakses pelbagai maklumat dengan mudah menerusi aplikasi sahaja.

Diharapkan dengan cadangan smartwatch bajet ini dapat memudahkan anda membuat pemilihan jam untuk menjejak kesihatan dan sebagainya. Ditambah pula dengan penawaran model dengan harga marhaen, tidak hairanlah ramai orang mulai mendapatkan jam pintar berbanding jam tangan konvesional yang biasa.


Lebih 30 Tahun Beroperasi, Kilang Tayar Silverstone Di Perak Terpaksa Ditutup Jun Ini

Sebut mengenai tayar daripada jenama Silverstone pasti orang ramai cukup mengenalinya. Berjaya menawarkan seleksi tayar pelbagai segmen buat para pengguna menerusi kilang tempatan antara yang membuatkan jenama ini menjadi pilihan.

Siapa sangka, lebih 30 tahun kilang Silverstone beroperasi di Kamunting, Taiping, kilang ikonik ini diumumkan bakal ditutup seawal Jun ini.

Menurut Presiden dan Ketua Pegawai Eksekutif (CEO) Toyo Tire, Takashi Shimizu penutupan kilang milik Silverstone Malaysia Bhd (SSM) yang merupakan anak syarikat Toyo Tire Corporation sememangnya tidak dapat dielakkan.

Sebagai rekod, Toyo Tire mencatat kerugian luar biasa pada tahun lalu dengan jumlah sebanyak 6.27 bilion yen (~RM239 juta) di mana sebahagian besarnya berpunca daripada impak COVID-19.

Selain itu, kemasukan tayar daripada segmen yang sama dari Thailand, Indonesia dan China antara yang turut memberi kesan besar kepada SSM. Walau bagaimanapun, pihak pengurusan Silverstone Berhad memaklumkan kebajikan pekerja akan terus dilindungi meskipun berdepan dengan keadaan ekonomi yang sukar.

Tular pada Disember lalu apabila kilang Sony di Perai bakal ditutup selepas 36 tahun beroperasi.

36 Tahun Beroperasi, Kilang Sony Di Perai Bakal Ditutup Melibatkan 3,400 Pekerja

Gara-Gara COVID-19, 128 Cawangan Jenama Coklat Mewah Godiva Bakal Ditutup


Lebih 30 Tahun Menghiasi Industri Lakonan, Ridzuan Hashim Dilaporkan Meninggal Dunia

Genap seminggu pemergian penyanyi kumpulan metal, Mael XPDC, rakyat Malaysia pada hari ini dikejutkan lagi dengan pemergian pelakon berbakat Malaysia, Ridzuan Hashim.

Perkara ini turut disahkan dan dikongsikan oleh bekas isteri beliau, Didie Alias di mana Ridzuan Hashim baru sahaja menghembus nafas terakhir sebentar sahaja tadi di Hospital Kuala Lumpur (HKL).

A post shared by Didie Alias (@ladydidiemsia)

Untuk pengetahuan, Ridzuan Hashim merupakan pelakon yang telah menghiasi industri hiburan negara selama lebih sedekad. Banyak terlibat dalam drama, telemovie serta filem KL Gangster 2 antara yang membuatkan beliau dikenali ramai.

Takziah diucapkan buat seluruh keluarga Ridzuan Hashim dan didoakan semoga Allahyarham Ridzuan Hashim ditempatkan di kalangan orang beriman.


Lebih 300 Anggota Polis Ditukar Tempat Kerja, Jalin Hubungan Dengan Pegawai Sudah Berkahwin Antara Kesalahan

Seramai 339 pegawai polis yang mempunyai masalah disiplin, terlibat dalam proses pertukaran di seluruh negara sejak 2018 hingga Januari lepas.

Kementerian Dalam Negeri (KDN) memaklumkan daripada jumlah itu, 294 pegawai atau 86.7 peratus ditukarkan ke Semenanjung, 25 pegawai (7.4 peratus) ditukarkan ke Sabah dan 20 pegawai (5.9 peratus) ditukarkan ke Sarawak lapor BERNAMA.

“Pertukaran tersebut dilakukan, kerana didapati pegawai polis yang terlibat mempunyai masalah disiplin dan integriti serta melakukan kesalahan jenayah,” menurut jawapan bertulis yang disiarkan di laman sesawang Parlimen.

339 pegawai polis ada masalah disiplin ditukar tempat kerja sejak 2018 hingga Januari 2023 -KDN

Kesalahan dilakukan -ada hubungan intim dengan pegawai polis yang telah berkahwin-berkhalwat dengan pegawai polis telah berkahwin-terlibat aktiviti tidak bermoral.

— Mohd Redzuan Abdul Manap (@redzuanNewsMPB) February 15, 2023

Ia bagi menjawab soalan Ahmad Johnie Zawawi (GPS-Igan) mengenai jumlah pegawai polis dari Semenanjung Malaysia yang dipindahkan ke Sarawak atas faktor masalah disiplin.

Menurut KDN antara isu dan kesalahan dilakukan pegawai yang ditukarkan ialah, mempunyai hubungan intim dengan pegawai polis yang telah berkahwin sehingga menganggu keharmonian rumah tangga, ditangkap atas kesalahan berkhalwat dengan pegawai polis yang telah berkahwin, dan terlibat dalam kegiatan dan aktiviti tidak bermoral.

KDN memaklumkan pertimbangan dalam membuat keputusan tersebut mengambil kira dasar dan peraturan pertukaran sedia ada, iaitu Pekeliling Perkhidmatan Bil. 3 Tahun 2004 (Panduan Pertukaran Pegawai Awam) yang menjelaskan pertukaran tidak digunakan sebagai hukuman, kecuali ia dapat membantu melicinkan proses tindakan tatatertib terhadap pegawai berkenaan